Rusija ce braniti Srbiju svim vojnim sredstvima pa i atomskim naoruzanjem!! | Forum Krstarice\n27.02.2008 u 11.20 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.25 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.27 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.28 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.32 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.33 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.34 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.36 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.40 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.41 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.42 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.44 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.46 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.47 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.50 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.51 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.52 - Rusija ce braniti Srbiju svim vojnim sredstvima pa i atomskim naoruzanjem!!\n27.02.2008 u 11.54 - Rusija ce braniti Srbiju svim vojnim sredstvima pa i atomskim naoruzanjem!!


Turska: Spašeno 125 ilegalnih migranata\nMigranti su spašeni u Egejskom moru nakon što su ih u turske teritorijalne vode vratile grčke vlasti\nTurska je spasila 125 ilegalnih migranata u Egejskom moru nakon što su ih vratile grčke vlasti, saopštila je u srijedu komanda Obalske straže Turske, javlja Anadolu Agency (AA).\nObalska straža Turske navela je u saopštenju da su 8. i 11. oktobra turske snage spasile ukupno 70 ljudi koji su se nalazili u dva gumena čamca u blizini okruga Seferihisar u pokrajini Izmir, koje su u turske teritorijalne vode vratile grčke vlasti.\nOsim toga 11. oktobra, timovi su spasili još 30 ilegalnih migranata u gumenim čamcima u blizini okruga Dikili u Izmiru, koje je takođe Grčka vratila u turske teritorijalne vode.\nSve osobe su premještene u pokrajinske kancelarije za migracije.\n"U pokrajini Mugla, Turska je spasila ukupno 25 ilegalnih migranata u Egejskom moru nakon što su ih vratile grčke vlasti", navodi se u posebnom saopštenju komande Obalske straže Turske i dodaje da su spasilački timovi stigli u regiju nakon informacija da je grupa migranata plovila gumenim čamcem kod okruga Bozburun.\nSpašeni su 21 državljanin Sirije, tri Palestine i jedan Egipta, a među njima su žene i djeca.\nProšle sedmice Evropska unija je izrazila zabrinutost zbog odbijanja prihvatanja migranata, rekavši da takvi incidenti štete ugledu bloka.\n"Neki od ovih izvještaja su šokantni i izuzetno sam zabrinuta", rekla je komesarka Evropske unije za unutrašnje poslove novinarima o izvještajima koje su objavili “Der Spiegel“, ARD i “Liberation“.\nU izvještajima su iznijeli dokaze da su grčke, hrvatske i rumunske vlasti nasilno potiskivale tražitelje azila koji prelaze vanjske granice EU-a.\nTurska je ključna tranzitna tačka za azilante koji žele da pređu u Evropu kako bi započeli nove živote, posebno za one koji bježe od rata i progona. Turska, koja je primila oko četiri miliona izbjeglica, više nego bilo koja druga država na svijetu, preduzima nove bezbjednosne mjere u zemlji i na granicama kako bi spriječila novi priliv migranata.\nGrčka iregularni migranti Turska


Protest zemljoradnika zbog uvođenja taksi na puteve\nTraktorima blokirali opštinu\nVRBAS - Juče oko 10 časova traktorima je blokirana zgrada SO Vrbas, a blokadu na napravili zemljoradnici, koji su nezadovoljni taksama koje su uvedene opštinskom odlukom na lokalne i nekategorisane puteve.\nPrva blokada je organizovana 10. juna, a zemljoradnici, smatrajući da im se u međuvremenu nije izašlo u susret , ponovo su se našli ispred skupštinskog zdanja. Zdanje je obezbeđivala lokalna policija, a prema njihovoj proceni, u blokadi je učestvovalo oko 50 ljudi sa svojih 16 traktora i tri kamiona.\nNakon sat vremena i niza incidenata, delegacija nezadovoljnih poljoprivrednika je ušla u zgradu SO i razgovarala sa Branislavom Babićem, članom opštinske vlade i Mihajlom Miletićem, portparolom SO Vrbas.\nDelegacija poljoprivrednika je insistirala da ih primi i gradonačelnik Rafail Ruskovski, čiju smenu takođe traže. Među okupljenim protestantima bilo je odbornika SPS-a, JUL-a i nekih članova OO Nove Srbije, a svi su izjavili da podržavaju blokadu i zahteve zemljoradnika.\nVrbas: Protest zemljoradnika zbog uvođenja taksi na puteve


Zaharova: Laž je postala rutina u Savetu bezbednosti UN - 03.06.2018, Sputnik Srbija\nZaharova: Laž je postala rutina u Savetu bezbednosti UN\nPortparolka Ministarstva inostranih poslova Rusije Marija Zaharova izjavila je da je laž postala rutina u funkcionisanju Saveta bezbednosti Ujedinjenih nacija. 03.06.2018, Sputnik Srbija\nrusija, vesti, svet, ukrajina, marija zaharova, arkadij bapčenko, savet bezbednosti un\n20:33 03.06.2018 (Osveženo: 20:34 03.06.2018)\n© AFP 2021 / HECTOR RETAMALZasedanje Saveta bezbednosti UN\nPortparolka Ministarstva inostranih poslova Rusije Marija Zaharova izjavila je da je laž postala rutina u funkcionisanju Saveta bezbednosti Ujedinjenih nacija.\nOna je na televiziji „Rusija 1“ rekla da je na zasedanju SB UN šef ukrajinske diplomatije Pavel Klimkin prvo govorio o ubistvu novinara Arkadija Bapčenka, da bi potom rekao da ipak ne zna za specijalnu operaciju Službe bezbednosti Ukrajine.\nZaharova: Bapčenko apsolutna žrtva ukrajinskih službi\n3 Jun 2018, 18:56\n„Laž u Savetu bezbednosti je postala rutina, nažalost. Mi to već neko vreme govorimo. Iako je moguće izvoditi sve te propagandističke predstave koliko hoćete, problem je što na taj način ubijate tu međunarodnu organizaciju“, istakla je ona.\n„Zamislite šta se dešava. Na sednici Klimkin saopštava o ubistvu Bapčenka, da bi samo dan kasnije ta laž isplivala. Nakon toga on tvrdi da nije bio upoznat sa tom operacijom, dok je predsednik Petro Porošenko rekao da je sve to potrebno Rusiji kako bi pokazala da Kijev ne kontroliše situaciju. To je tragikomično“, ocenila je.\nZaharova je ukazala i na to da je situacija u Ukrajini daleko komplikovanija nego što to izgleda.\n„Jasno je da su politički lideri u Ukrajini spremni na sve. Čak i kada je reč o kvarenju imidža oni su spremni da na to zatvaraju oči“, zaključila je Zaharova.


Ruski Gasprom je postao "talac svoje nefleksibilnosti" pošto ne želi da čini ustupke potrošačima, ocenio je danas ekspert Valerij Nesterov, komentarišući odluku o obustavljanju projekta gasovoda Južni tok.\n"Na političkom planu, odustajanje od projekta može da predstavlja pokušaj da se igra na političke protivurečnosti u samoj EU", koje se tiču izgradnje gasovoda, rekao je Ignatov.\nDodao je da je došlo vreme kada politika preovladava nad ekonomijom i pragmatizmom. "Od političkih odluka stradaju svi: I mi i Evropa, samo je pitanje ko će otići dalje. Za sada se nijedna strana ne povlači", dodao je Ignatov.\nDirektor analitičke kompanije Alpari Aleksandar Razuvajev ocenio je da će preorijentisanjem Rusije sa Južnog toka na izgradnju gasovoda do Turske, Turska "pojesti procente za tranzit gasa", odnosno, to što su "mogli da dobiju braća Sloveni".\n"Meni se dopada, što smo na kraju odbacili iluzije u odnosu na Evropu i slovenstvo", rekao je Razuvajev Tasu.


Srbija bez Ane Ivanović protiv Slovačke – Nadlanu.com\nSrbija bez Ane Ivanović protiv Slovačke\nSelektor teniske reprezentacije Srbije Dejan Vraneš rekao je danas da Ana Ivanović definitivno neće igrati u duelu sa Slovačkom u prvom kolu Fed kupa u Nišu.\n„Konačna odluka lekarske komisije je da Ana nije spremna da nastupi. Ona nije potpuno sanirala problem ramenom i mišićem koji vuče iz Australije i, nažalost, nećemo moći na nju da računamo“, rekao je Vraneš tokom treninga u niškoj hali Čair.\nVraneš je kazao da ne bi bilo dobro da se rizikuje da Ivanovićevom, već da je bolje dati priliku onima koje su trenutno fizički spremnije.\n„Suvišno je reći koliko nam ona znači, ali nije dobro ni za nju, ni da tim dovodim u takvu situaciju da u slučaju povrede ne može da završi meč. Mislim da je bolje rešenje dati priliku igračicama koje su, pre svega fizički da odigraju ovaj meč i završe ga do kraja“, kazao je selektor srpskih teniserki.\nOn je rekao da Jelena Janković u petak kreće da trenira i dodao da se nada da će povreda leđa Bojane Jovanovski biti sanirana.\n„Jelena sa treninzima kreće tek u petak ili subotu. Bojana se stvarno trudi, radi terapije, trenira, pokušava da uđe u što bolju formu. Iskreno se nadam da će njena povreda leđa biti sanirana, ako to ne\nbudemo uspeli mislim da će biti nemoguće i na nju da računamo“, rekao je Vraneš.\nSelektor je istakao da bi nastup Bojane Jovanovski mnogo značio pošto je ona u izuzetnoj formi od početka godine.\n„Nadam se da će bar Bojana biti u stanju da nastupi, što bi nam bilo značajno jer je pokazala izuzetnu formu ove godine. Bez obzira što nije uspela da se adekvatno pripremi mnogo će nam značiti“, istakao je Vraneš.\nOn je rekao kako je uslovi u Nišu savršeni i da se svi u ekipi prijatno osećaju u tom gradu.\n„Zadovoljni smo sa uslovima u Nišu, savršeni su, prijatno se osećamo. Atmosfera u ekipi je odlična i daćemo sve da se što bolje pripremimo i bez obzira na koji tim koji izvedemo da napravimo dobar rezultat uz veliku podršku publike“, rekao je on.\nVraneš je za četvrtu igračicu u ekipi pozvao juniorku Ivanu Jorović.\n„Moj stav je uvek bio da ako nastup četvrte igračice nema rezultatski značaj, da to uvek bude neka od juniorki. U ovom trenutku imamo dve izuzetno kvalitetne juniorke, tako da će za ovaj meč kao četvrta igračica pozvana Ivana Jorović“, rekao je Vraneš.\nDuel između Srbije i Slovačke igraće se predstojećeg vikenda.\nana ivanovićdejvis kuptenis


Mitrović: Otvaranje novog ciklusa ekonomskih odnosa\nTanjug 17. septembra 2018. 17:22\nBEOGRAD – Poseta delegacije Srbije Kini, na čelu sa predsednikom Aleksandrom Vučićem i potpisivanje različitih sporazuma i ugovora nagoveštavaju otvaranje novog ciklusa ekonomskih odnosa koji podrazumevaju jačanje finansijske saradnje, ocenila je danas profesorka Fakulteta političkih nauka (FPN) u Beogradu Dragana Mitrović.\n„Do sada je bilo kineskih zajmova i kineske firme angažovane su na različitim projektima na saobraćajnoj I energetskoj infrastruktiri. Imali smo dva direktna ulaganja, a sada ova poseta kao da nagoveštava da će se otvoriti novi ciklus ekonomskih odnosa koji podrazumeva jačanje finansijske saradnje između centralnih banaka i drugih finanansijskih institucija i direktne kineske investicije u neke oblasti proizvodnje i dolazak više kineskih firmi“, rekla je Mitrović Tanjugu.\nOna je istakla da je poseta Kini nesumnjivo veoma značajna i da pokazuje posvećenost razvoju odnosa na nivou sveobuhvatnog strateškog partnerstva sa nase strane, i doslednost u odazivanju na kineske inicijative te i pokušaj da na njih odgovorimo, uključimo se i iskoristimo ih za realizovanje naših ekonomskih interesa. „Kakvi će biti efekti i koliko će od toga biti realizovano sačekaćemo da prođe nekoliko godina pa da vidimo šta je obećano i najavljeno, a šta realizovano“, rekla je Mitrović.\nOna je međutim istakla da je Srbija pokazala revnost da prati kineske inicijative i da se odaziva na njih, ali da se slabosti pristupa u realizaciji, kakav je slučaj, na primer, sa moravskim koridorom, pokazuju i da su one uočljive kada imate posla sa tako moćnim ekonomskim partnerom kakav je Kina.\n„Bilo bi potrebno da imamo strategiju ekonomskog razvoja i da privlačimo i pozivamo Kinu i kineske kompanije da ulažu tamo gde je nama potrebno i pod uslovima koji su nama potrebni i koji podstiču naš ekonomski razvoj“, rekla je Mitrović koja je rukovodilac i osnivač Centra za studije Azije i Dalekog istoka.\nU nekoj zemlji saobraćajni inftrastrukturni projekti mogu da dati fantastične rezultate dok u drugoj nekoj drugoj koja nema kapacitet da to ugradi u svoj ekonomski sistem oni ne daju nikakve ili će dati daleko slabije rezultate, objasnila je profesorka Mitrović.\nKako je istakla, značajno bi bilo izdvojiti oblasti u koje bismo pozvali kineske kompanije da se pridruže i ulažu, ili da otvaraju nove projekte.


Founder Instituta u Srbiji u O3one-u - LookerWeekly.com magazin\nU sredu 21. oktobra 2015. od 18:30 časova, u galeriji O3one Art Space (Uzun Mirkova 10), održava se drugi događaj u organizaciji Founder Instituta u Srbiji, na kome će biti predstavljen program treninga za osnivače biznisa i preduzetnike.\nFounder Institute (www.fi.co) najveći je centar za osnivanje biznisa na svetu. Direktor ogranka u Srbiji Daniel Boehi će na ovom susretu zainteresovanima da detaljnije predstavi Program, a kroz intenzivnu radionicu Startup Ideation Boothcamp prisutni će imatipriliku da provere i unaprede ideje za spostveni biznis.\nOvo je drugi u nizu događaja koji će u narednih nekoliko nedelja Founder Institute organizovati kako bi upoznao sve zainteresovane za svoj program i pružio informacije o planiranom zimskom semestru u Beogradu.\nUkoliko niste u mogućnosti da prisustvujete događajima, a želite da vaše preduzetničke ideje ugledaju svetlost dana, možete da se prijavite na program putem linka.\nOrganizacije se boje da neće ispoštovati zahteve GDPR-a


Putinova era bolja čak i od Brežnjevljeve - Sputnjik Srbija\n19:09 16.02.2017 (osveženo 19:17 16.02.2017) Preuzmite kraći link\n„Iako su rezultati sociološkog istraživanja sprovedenog u Rusiji pokazali malu razliku u ocenama vladavine ta dva lidera, činjenica je da je Putinova epoha bolja i naprednija. Ovo je veoma važan i značajan rezultat, jer on pokazuje da je rusko društvo promenilo svest. Radi se o tome da su sve do nedavno građani Rusije govorili da se u vreme Brežnjeva najbolje živelo. Međutim, trebalo bi skrenuti pažnju na to da je pozitivna ocena kvaliteta života u Putinovo vreme data u prilično teškim uslovima — ruska privreda već nekoliko godina suočava se sa određenim poteškoćama, prihodi građana su pali, a geopolitička situacija oko Rusije se komplikuje. Međutim, uprkos tome ljudi veoma pozitivno ocenjuju period Putinove vladavine, što govori da su ljudi počeli subjektivnije, ali realnije da sagledavaju situaciju i svoj životni standard“, kaže za Sputnjik Aleksej Zudin, član stručnog saveta Instituta za socijalno-ekonomska i politička istraživanja.\nPredsednik SSSR-a Leonid Brežnjev s narodom u Moskvi\nRanije je agencija za ispitivanje javnog mnenja „Levada centar“ sprovela istraživanje u sklopu kojeg su Rusi trebali da ocene period kada se u Rusiji najbolje živelo. Anketa je sprovedena povodom obeležavanja stogodišnjice Oktobarske revolucije.\nSociolozi su postavili pitanje: „U poslednjih 100 godina u našoj zemlji su postojali različiti oblici vladavine, šta mislite kada se u Rusiji najbolje živelo?“\nIspostavilo se da se većini Rusa, čak 32 odsto njih, najviše sviđa sadašnje vreme. Nešto manje, 29 odsto građana, smatra da se najbolje živelo za vreme Leonida Brežnjeva. Još po 6 odsto Rusa smatra da je bolje bilo pre Oktobarske revolucije 1917. godine i za vreme Josifa Staljina, dok samo 2 odsto Rusa smatra da je dobro bilo za vreme perestrojke Mihaila Gorbačova i svega 1 odsto za vreme Borisa Jeljcina.\n„Trebalo bi reći da su ruski građani ranije ispoljavali neku vrstu uzdržanosti kada su ocenjivali rezultate Putinove vladavine i kada su govorili o plusevima imali su u vidu prvenstveno spoljnu politiku. Ali bez obzira na to, objektivno posmatrano, život običnog čoveka se za vreme Putinove vlasti znatno poboljšao, konkretno u materijalnom smislu. Ovo poslednje istraživanje je pokazalo da se građani sve više oslanjaju na svoju realnost, odnosno na to kakav život vode i kakav im je kvalitet života. Ljudi su počeli da priznaju ono što je očigledno, a to je da se za ovih 16 godina njihov standard života poboljšao“, ocenio je Zudin.\nRanije su se Rusi najtoplije odnosili prema epohi Brežnjeva. Na primer, jedno sociološko istraživanje iz 2006. godine je pokazalo da ukupno 61 odsto građana po dobrome spominje tu epohu, dok je među ispitanicima starosti od 36 do 54 godine takvu ocenu dalo 75 odsto anketiranih.\nSociolozi objašnjavaju da mnoge pripadnike starije generacije epoha Brežnjeva asocira na sopstvenu mladost, ali ima i mladih koji glasaju u korist tih vremena.\n„Pozitivnim ocenama koje se daju epohi Brežnjeva, pa i Putina, doprinosi i kontrasno poređenje sa onim što se dešavalo u Sovjetskom Savezu i Rusiji pre i posle njihove vladavine, odnosno tokom perestrojke i devedesetih godina. Ta dva perioda su veoma nepopularna, jer je tada došlo do drastičnog pada životnog standarda i uništavanja sistema vrednosti. Naravno, za vreme Brežnjeva bilo je i negativnih momenata, koji su isplivali na videlo kasnije i čije su posledice ljudi kasnije osetili. Radi se o stagnaciji sovjetske ekonomije. Međutim, ljudima je svojstveno da idealizuju prošlost i zbog toga je epoha Brežnjeva i dalje popularna i tek neznatno zaostaje za periodom Vladimira Putina“, dodaje Zudin.\nStručnjak navodi da Putinovu epohu karakterišu jačanje temelja društvenog i političkog poretka, stabilnost i napredak.\n„Iako liberali često upoređuju stabilnost u vreme Brežnjeva i Putina to poređenje ne pije vodu jer su to dve različite vrste stabilnosti, različite vrste državnog uređenja, a da ne pričamo o životnom standardu. Za razliku od Putinovog doba, u vreme Brežnjeva nikakav napredak nije bio zabeležen. Većina građana koji su živeli sedamdesetih godina i tada su osećali negativne uticaje tog zastoja, ali sada ne govore o tome iz nostalgičnih razloga“, zaključio je Zudin.\nanketa, Leonid Brežnjev, Vladimir Putin, SSSR


Šta se desilo sa aranžmanom MMF? - mojKontakt portal - Radio Televizija Kontakt\nŠta se desilo sa aranžmanom MMF?\nVlasti RS optužuju MMF da je “prvi put jedna finansijska institucija nekoj državi kao uslov za dodjelu kredita ispostavila i političke zahtjeve”, te poručuju da je to za njih neprihvatljivo.\nOno što vlasti građanima prešućuju jeste činjenica su se Vlade RS i Federacije BiH, te Savjet ministara BiH u dodatnom Pismu namjera upućenom MMF 8. januara prošle godine obvezale da će izmijeniti niz zakona, od kojih Zakon o radu, te Zakon o porezu na dobit, povećati akcize na naftu i alkohol, i promijeniti niz procedura, a sve u cilju produženja stand by aranžmana.\nU pismu Vlada RS i Vlada FBiH navode da su pripremili radne verzije zakona o radu, priznaju da zakon nisu usvojili u dogovorenom roku (31. decembar 2013.) “jer im je trebalo dodatno vrijeme za dijalog sa socijalnim partnerima i raspravu u parlamentu”, te obećavaju da će to biti urađeno “rano u 2014. godini”.\n“Nastavićemo da pregovaramo sa socijalnim partnerima kako bi novim zakonom: odredili vremenski okvir trajanja svih kolektivnih ugovora, dali veću ulogu Vladi u određivanju minimalne cijene rada, promovisali različita primanja u odnosu na vještine i rezultat, racionalizovali otpremnine uz jačanje socijalne zaštite nezaposlenih, pojačali kontrole inspekcije rada i povećali kazne za kršenje Zakona o radu i zaštitili prava radnika u skladu sa Konvencijom o sindikalnim slobodama i zaštiti sindikalnih prava i Direktivama o radu Evropske komisije”, navodi se u Pismu namjera koje potpisuju entitetski premijeri Željka Cvijanović i Nermin Nikšić, predsjedavajući Savjeta ministara Vjekoslav Bevanda, entitetski i ministar finansija i trezora BiH, te guverner Centralne banke Kemal Kozarić.\nUz to MMF-u je obećano i da će do kraja februara u Parlamentarnoj skupštini BiH biti usvojen novi zakon o javnim nabavkama usklađen sa evropskim standardima, a do juna ove godine parlamenti RS i FBiH oabvezali su se da će usvojiti novi zakon o bankama i ostalim kreditnim institucijama u skladu sa preporukama MMF-a. Nakon što se usvoji novi zakon o radu, vlasti moraju usvojiti zakon koji javnim službenicima više neće garantovati neto platu.\nVlade RS, FBiH i Savjet ministara BiH obavezale su se i na povećanje akcize na naftu i duvan, odnosno u potpunosti uskladiti akcize na različite duvanske proizvode, povećati akcize na naftne derivate i usmjeriti razliku u entitetske fondove za autoputeve.\nPred sastanak s generalnim direktorom Generalnog sekretarijata EU za proširenje Kristijanom Danielsom premijerka RS Željka Cvijanović kazala je da „da još nije stavljena tačka na aranžman s MMF-om, ali da RS želi vidjeti koliko je MMF spreman prihvatiti realnost“.\n“Vlada ne može prihvatiti obaveze koje nije u stanju da provede, prije svega da bez saglasnosti socijalnih partnera donese u traženom roku zakon o radu”, navela je premijerka RS.\n“Oni jednostavno žele da nas blokiraju i da zavisimo od toga da li će parlament BiH donijeti zakon o akcizama ili ga neće donijeti. U ovom trenutku je blokada u radu Parlamenta BiH i mi nismo spremni da budemo u nekom aranžmanu za koje nismo sigurni da li će se nastaviti ili neće”, izjavio je Tegeltija.\nBuždetski deficit od 66 miliona KM, koji je planiran da se nadoknadi sredstvima MMF-a, pojasnio je, biće nadoknađen izvorima iz drugih finansijskih institucija.\nSagovornici upozoravaju da slijede za RS daleko nepovoljnija kreditna zaduženja kod komercijalnih banaka.\n“Ima li se u vidu da je ovo izborna godina Vlada RS učiniće sve da do oktobra budu osigurane isplate budžetskim korisnicima, a što podrazumjeva zaduživanje ili kod komercijalnih banaka ili nekih drugih finansijskih institucija van BiH. To je jedini način koji im je preostao, jer ne postoji privreda koja bi taj novac donijela u budžet”, izjavio je ekonomista Damir Miljević.\nAleksa Milojević, direktor Ekonomskog instituta iz Bijeljine kazao je da je “radosna vijest što MMF više ne želi da finansira vlasti u RS”.\n“Možda je to i pokušaj da ukine ovu vlast, jer oni u principu rade po principu beskrajnog zaduživanja države koja s njima sklopi aranžman. Ipak ono što je za očekivati, upravo zbog izborne godine, jeste da će Vlada RS sada nemilice ići na najgore oblike zaduživanja . I to čine uvjereni da neće odgovarati za štetu koju su time napravili, jer tek sljedeća vlada koja dođe biće u potpunosti blokirana teretom zaduživanja koja će zateći”, istakao je Milojević.\n“Mi imamo sistem vladanja u kojem se vlade potpuno neodgovorno ponašaju prema svojim građanima. Ovdje svaka vlast nastoji napraviti što veću štetu, kako bi svoje nasljednike učinila što nesposobnijim , a onda da ovi budu uspješna opozicija. To je sistem uništavanja naroda, koji se mora što hitnije riješiti”, zaključio je Milojević.\nBombaš još nije pronađen\nDebakl Partizana u Moskvi


U pitanju je sadašnji kandidat PDK za poslanika, Nezir Čočaj, javlja prištinska Koha.\nOve navode potvrdilo je Udruženje veterana OVK.\nU saopštenju nije precizirano kada će se Čočaj pojaviti u Hagu, već samo da će to biti u narednim danima. Takođe nije saopšteno u kom svojstvu je Čočaj pozvan.\nSpecijalno tužilaštvo za ratne zločine na Kosovu, od novembra 2018. pa do danas, ispitalo je više stotina osoba. Prema navodima kosovskih medija, više stotina bivših pripadnika OVK je ispitano ili je pozvano na ispitivanje do kraja prošle godine.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2014)\n29.06.2022 Kosovska vlada uspostavlja reciprocitet sa Srbijom za lične karte i registarske tablice (456)


ŽELjKO JOKSIMOVIĆ: Kristina, gledaj svoja posla i svoje takmičare!\npetak, 13 decembar 2013 11:26\nVarnice između Željka Joksimovića i Kristine Kovač pršte od početka “X Factora“, a netrpeljivost sudija popularnog takmičenja je probila okvire ovog muzičkog formata i nastavila se na društvenim mrežama kada je pjevač otvoreno rekao koleginici da se ne miješa u njegov mentorski posao i da brine o svojim kandidatima!\nNerijetke nesuglesice između ovo dvoje pjevača publika je mogla da vidi iz nedelje u nedelju, a kap je izgleda prelila čašu kada je Kristina podržala Danijela Kajmakovskog uz komentar da će iskritikovati Željka ukoliko bude pogriješio u radu sa njim. Joksimović ovu opasku koleginice nije oprostio već je na društvenim mrežama uzvratio istom mjerom.\n- Žena ovo napiše i ostane živa! Pa, da li je moguće, obraćati se takmičaru rečenicom koja u prevodu znači “Dragi Daniele, gde baš da zapadneš ti takav, kod njega onakvog, ali ne brini, ja ću držati stvari pod kontrolom i kritikovaću njega neukog, da slučajno ne pogreši u radu sa tobom“?! Ja mogu da poželim Danielu i svim kandidatima u mojoj grupi, karijeru sličnu mojoj ili bilo koje osobe sa kojom sam radio, a Kristini Kovač, da gleda svoja posla i svoju grupu takmičara, kako se ne bi desilo da im karijere traju toliko dugo koliko karijera grupe “Peti element” - napisao je pjevač na Fejsbuku i Tviteru.


Predsednik: Zatvaraju se noćni klubovi i studentski domovi u Beogradu, kazne za nenošenje maski – SveVesti.net\nOve mere doneće sutra Vlada Srbije, a ukoliko one ne budu dovoljne, biće i drugih, najavio je Vučić.\nPredsednik je rekao da bi on zatvorio Beograd, ali da poštuje mišljenje i odluke lekara, epidemiologa.\nIstakao je da se u periodu od 23 sata do šest ujutru, kada rade noćni klubovi i splavovi, zarazio najveći broj ljudi, što je razlog za njihovo i zatvaranje kafića koji nemaju baštu i izlaz u otvoreni prostor.\nStudenti ostaju u domovima, ali uz posebne mere\nU razgovoru predsednika sa predstavnicima studenata, dogovoreno je da oni mogu da ostanu u domovima, ali uz posebne epidemiološke mere koje moraju biti na snazi, saznaje RTS.\nVučić je najavio da će zbog širenja koronavirusa predložiti vladi da budu zatvoreni studentski domovi u Beogradu.\nStudenti su zbog najave zatvaranja protestovali kod Studentskog grada u Novom Beogradu i kod doma “Slobodan Penezić Krcun”.\nKad je reč o kaznama, kaže:\n“Ako neko želi, ima pravo da bude neodgovoran za sebe, ali nema pravo da bude neodgovoran za druge. Ako ste neodgovorni za druge – moraće da plati”, naglasio je predsednik Srbije.\nPredsednik je istakao da bi voleo da imamo povoljniju situaciju u vezi sa Kovidom 19, a da je najveći problem Beograd, dok je sve ostalo neuporedivo jednostavnije u poređenju sa prestonicom.\n“Od zaraženih, 82,5 odsto je Beograd. Jasno je da su svi drugi brojevi pod kontrolom i da je to manje ili više očekivano, uobičajeno. Jasno je da je Beograd žarište”, rekao je Vučić.\nAko “Mišović” postane kovid bolnica na leto, bili bi u problemu\nVučić je rekao da bi on uveo najrestriktivnije mere, odnosno za zatvaranje Beograda, ali da to struka nije smatrala potrebnim, te naglasio da, ako “Dragiša Mišović” u letnjim mesecima mora biti proglašena kovid bolnicom, onda bi bili u teškoj situaciji.\n“Ako mere koje će vlada sutra doneti ne budu dale rezultate, a konsultovali smo se sa ljudima iz Kriznog štaba i naša namera je da slušamo one koje znaju, onda ćemo uvesti dalje mere. Da sam ja odlučivao, zatvorio bih Beograd, uvek policijski čas. Dao sam sebi pravo da to mišljenje iznesem struci, koja smatra da to trenutno nije potrebno”, kazao je Vučić za RTS.\nVučić je rekao da ga veoma boli to što se priča da država ne vodi dovoljno računa o Novom Pazaru, s obzirom da je tu izgradila najmoderniji dijagnostički centar, koji ne može da se vidi ni u Nemačkoj i pokazao slike.\nS tim u vezi, naveo je primer Gorana Stevanovića koji je u prethodna dva dana pregledao 200 ljudi, dok su ga vređali, proklinjali.\nSmetaju ljudima, kako kaže, oni koji rade i koji se bore, i dodao da je uvek na strani onih koji se bore.\nUkoliko nove mere ne budu dovoljne biće uvedene dalje, najavio je on, dodajući da neće da rizikuje živote građana.\n“Molimo se Bogu da ne moramo da otvorimo “Mišović” u letnjim mesecima, jer ako do toga dođe onda smo u teškoj situaciji. Čuvamo ljude u “Mišoviću”, ne što volimo više njihove lekare i medicinske sestre od onih u Zemunskoj bolnici, u Pančevačkoj ili na Zvezdari, već što želimo da ih sačuvamo da budu odmorni za novembar”, objasnio je Vučić.\nPodsetio je da je “Mišović” bila bolnica u kojoj je, pre nego što smo ušli u borbu sa koronom, bilo 25 respiratora, a danas ih ima 165, koji imaju kiseonički mod i mehaničku ventilaciju za najteže slučajeve.\nPodvukao je da je to naša najsnažnija bolnica.\nOsvrnuvši se ponovo na mogućnost uvođenja daljih mera rekao je da nema nikakve sumnje da će to učiniti, jer ne beži od lične odgovornosti za sprovođenje najtežih mera.\n“Na kraju, šta god i kako god da se dogodi, svakom ću biti kriv. Kada je već tako, meni je zdravlje ljudi najvažnije. Neću da gubimo ni starije, ni mlađe što se dugo ne jave ili imaju neke druge bolesti. Odmah vam kažem ako u tri do četiri dana ovo ne bude donelo rezultate, a mere donosimo na dve nedelje, moramo ići sa daljim merama”, kazao je Vučić.\nNa pitanje šta znači zatvaranje Beograda, rekao je da niko ne sme da uđe i izađe iz grada, i dodao da je na struci da odluči da li će to biti za 10 ili 17 opština, ali je teško odvojiti jednu od druge strane Palilule ili Čukaricu od Sremčice i slično.\n“Ne treba niko da žuri natrag, Te mere ne donosimo i nismo, jer je stručni tim protiv toga, ali ako situacija ne bude pod kontrolom ne bih isključio i tu mogućnost”, objasnio je on.\nNi beogradske, ni sandžačke dahije ništa nisu uradili za Novi Pazar\nPredsednik je izjavio da je u Novom Pazaru bilo organizacionih problema i da je Ministarstvo zdravlja trebalo ranije da reaguje, ali da to nije razlog za kampanju koja se vodi protiv države, koja je dala više nego ikada iko u Novi Pazar, Sjenicu i Tutin.\n“Ni beogradske, ni sandžačke dahije za 30 godina ništa nisu uradili u Pazaru”, rekao je Vučić i dodao da je u poslednjih šest godina opremljena bolnica u tom gradu za milione evra.\nDajemo 10 miliona evra za plate zdravstvenih radnika u Pazaru\nVučić je izjavio da država izdvaja 10 miliona evra godišnje neto samo za plate zdravstvenih radnika u Novom Pazaru i da ga ništa tako ne pogađa, nego kada čuje da tamo nema zdravstvenog osoblja.\n“Dođe mi iz kože da iskočim kada to čujem. Imamo u Pazaru 1.344 zdravstvenih radnika, od toga 252 lekara, koje plaća država Srbija. Koliko novca dajemo i onda mi kažu – spasiće nas dva lekara i četiri tehničara iz BiH. Pitaju me onda zašto se ljutim na pojedine ministre u našoj vladi, pa zato što ne kažu koliko novca dajemo da znaju svi Pazarci koliko brinemo”, rekao je Vučić.\nPodsetio je da je izgrađen dijagnostički centar, uz pomoć šeika Muhameda, koji košta pet miliona i koji izgleda bolje nego bilo koja bolnica u Nemačkoj.\nNa izborima se niko nije zarazio\nVučić je odbacio kao izmišljotine tvrdnje da su izbori uticali na povećanje broja zaraženih od korone.\nVučić je rekao da su izbori bili organizovani i pravno perfektno, a i kada je u pitanju sigurnost uz sve mere zaštite i da na njima ni tehnički niko nije mogao da se zarazi.\n“Sve je sprovedeno izuzetno, sigurnije nego da ste otišli u prodavnicu”, istakao je Vučić povodom kritika da je posle izbora i derbija “došlo na naplatu ono u čemu se grešilo”.\nOn je istakao da izbori nisu imali veze sa koronom, već sa strahom da se vidi šta ljudi misle u Srbije.\n“Mislite da je trebalo da budemo u diktaturi još šest meseci”, zapitao je Vučić.\nUpitan da li bi i sada dozvolio okupljanja poput derbija, rekao je da fudbaleri nisu bili na tribinama i nisu se zarazili na utakmici.\nNa pitanje da je o tome govorio profesor Tiodorović i da nas narednih dana očekuje pogoršanje, Vučić je rekao da je Tiodorović stručniji od njega, ali da i dalje ne misli da je utakmica problem.\nOn je napomenuo i da su utakmice poslednje bile zabranjene u prvom naletu korone, jer su stručnjaci govorili da je mogućnost zaraze na otvorenom manja.\nDodaje i da su jedino Partizanovi navijači mogli da se zaraze i to ne preterano, jer su se oni radovali zbog pobede.\n“Šta god da smo uradili, bili bismo kritikovani”, zaključuje Vučić.\nNe postoji kriza poverenja u Krizni štab\nNe postoji nikakva kriza poverenja u Krizni štab, rekao je Vučić i dodao da stručnjaci u tom telu možda nemaju poverenja malog dela lažne elite, ali to, istakao je, nije kriza poverenja.\n“Predrag Kon, Branimir Nestorović, Darija Kisić, Goran Stevanović i drugi imaju poverenje naroda. Oni nemaju poverenje malog dela lažne elite, 10 odsto njih koji mrze ceo svet, sve koji nešto rade, uspešnije, vrednije… Nema tu filozofije”, rekao je Vučić.\nKako kaže, kampanja protiv članova Kriznog štaba vođena je mesecima.\n“Da vam ne govorim ko sve vodi tu kampanju, sramota me da im izgovorim imena, a protiv ljudi fantastičnih, izuzetnih…”, dodao je Vučić.\nPodsetio je da su njegovi politički oponenti govorili da je policijski čas, koji je bio na snazi tokom vanrednog stanja, diktatura i autokratija, a onda su, kaže, organizovali skup ispred Predsedništva, oko 450 njih, bez zaštitne opreme, što je, kaže, licemerje.\nPrimetio je i da su ključni razlog za novi skok zaraženih žurke, slavlja u zatvorenom prostoru, svakako – naša neodgovornost.\nTakođe, podsetio je na podatke da broj zaraženih raste i u drugim zemljama, poput Švajcarske, Češke…\nDodao je i da država Srbija obezbeđuje lečenje ljudima, lekove, respiratore, opremu.. a niko ne kaže da sve to košta, jer je država uvek dobar “džak za udaranje”.\nUpitan za tvrdnje BIRN-a, o podacima koji se ne podudaraju sa zvaničnim o broju preminulih od korone, Vučić je rekao da je sasvim siguran da podaci BIRN-a nisu autentični.\n“Hoćete da mi kažete da sam lagao narod? Da je neko umro od korone, a da sam rekao da nije ili da su lagali lekari…? Tema je veoma ozbiljna, ali se njome ne bave ozbiljni ljudi”, rekao je Vučić.\nPodsetio je da je i 2014. godine bila slična situacija, kada je BIRN objavio da je država krala pare u izvlačenju vode iz Tamnave.\n“Izmislili su tu priču, da bi potom iz Svetske banke rekli da je sve bilo po proceduri. Iz EU su ih nagradili baš za laž. Otada sam počeo da se ne sekiram za sve laži”, rekao je Vučić.\nKao primer netačnih navoda i medijskih napisa, naveo je slučaj porodice Suljović iz Tutina, o kojoj su pojedini mediji izveštili da su tri člana u svega nekoliko dana, otac, majka i ćerka, preminuli od Kovida 19.\n“Rifat Suljović (sin), koji je izgubio celu porodicu, morao je da kaže da je to laž. Zar i ja moram da objašnjavam svaku od takvih laži…”, rekao je Vučić.\nPrevious Novi kontingent humanitarne pomoći Crvenom krstu Bečej\nNext Porodice žrtava i nestalih sa Kosova i Metohije nade polažu u Specijalni sud


PRIPREME U TREBINJU Kadetska rukometna selekcija Srbije dvije pripremne utakmice igra u Hercegovini | Trebinje Live\nPRIPREME U TREBINJU Kadetska rukometna selekcija Srbije dvije pripremne utakmice igra u Hercegovini\nU subotu 20.6.2015. godine sa početkom u 19.00 časova, u Sportskoj dvorani „Miloš Mrdić“ odigraće se rukometna utakmica između Kadetske reprezentacije Srbije i odgovarajuće selekcije Hercegovačko-romanijskog regionalnog rukometnog saveza\n(HRRRS – Trebinje) Trebinje.\nUtakmica je organizovana u sklopu priprema reprezentacije Srbije koja će učestvovati na Svjetskom prvenstvu u Jekaterinburgu u Rusiji u avgustu ove godine.\nReprezentaciju Srbije sa klupe će predvoditi Vladimir Stanojević i sportski direktor reprezentacije Vladica Spasojević, a reprezentaciju HRRRS – Trebinje treneri Dragomir Šaponja i Dragiša Koraćević, te službeni predstavnik reprezentacije Zdravko Komnenović.\nIste reprezentacije dan kasnije imaće još jedan susret i to u Nevesinju sa početkom u 19.00 časova u Sportskoj dvorani „Nevesinjka“.


DODIK PITA SDA: 'Kako nije državni udar kada se vode predmeti protiv Srba?' | Slobodna Bosna\nDODIK PITA SDA: "Kako nije državni udar kada se vode predmeti protiv Srba?"\nČlan Predsjedništva BiH Milorad Dodik istaknuo je u izjavi za Srnu da pravosudne institucije treba pustiti da rade svoj posao, pa tako i kada je riječ u vezi sa slučajem "Respiratori" u Federaciji BiH, kako bi što prije završile tu priču.\nNa pitanje Srne da prokomentariše stav SDA da je zadržavanje premijera Federacije BiH Fadila Novalića u prostorijama SIPA-e dokaz da je "Tužilaštvo zaduženo samo za progon Bošnjaka i da je na sceni pokušaj državnog udara", Dodik je rekao da je simptomatično da, kada Tužilaštvo BiH otvori neki predmet protiv Bošnjaka, tada je, kako kažu, na sceni državni udar i progon Bošnjaka.\n"Kako to nije bio državni udar kada su vođeni razni predmeti protiv Srba pa, na kraju krajeva, i protiv mene su bili namješteni razni sudski procesi bez bilo kakvih dokaza? Kako tada niko od bošnjačkih političara nije rekao da je na sceni državni udar? Pa i političari iz reda hrvatskog naroda bili su predmet raznih sudskih postupaka i svi su ćutali, tada su bošnjačkim političarima valjali i Sud i Tužilaštvo", naveo je Dodik.\nOn je upitao šta je s odlukama Ustavnog suda BiH i pokušajima otimanja imovine Republike Srpske mimo svih zakona i, što je najvažnije, mimo Dejtonskog mirovnog sporazuma, da li je tu riječ o progonu Srba i svega što je srpsko?\n"Izgleda da političkom Sarajevu pravosudne institucije ne valjaju samo kada su oni predmet istih, a kada se njima udara na Republiku Srpsku i ispunjavaju želje sarajevske čaršije, onda je sve potaman", konstatovao je član Predsjedništva.\n04. Jul. 20209\nDODIK OPET NEKOG FOLIRA: "Nećemo provoditi odluke koje je ranije BiH donijela u vezi s NATO-om"\n25. Jun. 20203\nPISAO AGIUSU I AMBASADORIMA ZEMALJA ČLANICA VIJEĆA SIGURNOSTI: Dodik izrazio zabrinutost zbog zdravstvenog stanja zločinca Mladića\nDODIK O SASLUŠANJU U SIPA-i: "Nisam dobio poziv u vezi s istragom o prisluškivanju"


VK Partizan i Zvezda: Beograde, pomozi nam da bismo opstali\nM. D. 6. jula 2015. 13:09\n„Ovakva situacije imaće posledice na kompletan vaterpolo u Srbiji. Možda bi bolje bilo da se više ne bavimo vrhunskim sportom, ali onda nema govora o stvaranju igrača za reprezentaciju“, izjavio je Šoštar.\nOn je dodao da će crno-beli zbog cele situacije naredne sezone igrati dodatno podmlađeni, ali da nema govora o ukidanju prvog tima.\n„Ne prihvatamo realnost i nastavićemo da se borimo, ne znam šta bi trebalo da se desi, pa da nemamo seniorski tim“, naveo je Šoštar.\nJelenić je izdvoijio paradaksolnu situaciju po kojoj Zvezda ne bi imala dug od 30 miliona dinara da nije klub iz Beograda.\n„Svi klubovi u regionu imaju besplatne termine, a kod nas sat košta 13.400 dinara. Ko to može da izdrži? Došli smo u apsurdnu situaciju da je jeftinije deci kupiti članske karte i ići na termin sa građanstvom. Mi tražimo samo najosnovnije uslove za rad“, poručio je Jelenić i demantovao da je selektor Dejan Savić napustio Zvezdu zbog novca.\nPodršku večitim rivalima dao je i predsednik Vaterpola saveza Srbije Milorad Krivokapić:\n„Najljubaznije, u mirnom, kulturnom i civilizovanom tonu, molimo odgovorne ljude u Beogradu da shvate težak položaj vaterpolo klubova, u sportu koji našoj državi donosi najsjanije medalje i reše pitanje uslova za rad. Očigledno je da se u tom sistemu moraju pronaći nove forme i novi oblici korišćenja i finansiranja, kako klubova, tako i sportskih centara. Dva kluba ne mogu da se izbore sa problemima, samo u Beogradu postoji ovakav problem, jer lokalne samouprave u drugim gradovima dajhu klubovima termina na slobodno korišćenje“, istakao je Krivokapić.\nPrema njegovim rečima, vaterpolo je mala i skromna familija, ali familijmna koja je navikla naciju na uspehe, u poslednje vreme samo na zlatne medalje.\n„Nastojaćemo da se i u budućnosti često na velikim takmičenjima čuje „Bože pravde“, ali nam je potrebna pomoć. Lepo smo dočekani posle osvajanja Svetske lige u Bergamu, ali niko se nije bunio, ni bio ljut, što momci nisu pozvani da budu na balkonu sa zlatnim košarkašicama“, zaključio je Krivokapić.\nAleksandar ŠoštarvaterpoloViktor Jelenić


pink.rs | Mali informisao Martejna o budžetskom suficitu, BDP-u...\nMali informisao Martejna o budžetskom suficitu, BDP-u...\nMinistar finansija Siniša Mali upoznao je danas novog šefa Misije Međunarodnog monetartnog fonda (MMF) Jana Kesa Martejna sa fiskalnim rezultatom ostvarenim u prva četiri meseca ove godine, prema kojem Srbija ima suficit u državnoj kasi u iznosu od 5,5 milijardi dinara.\nMinistar Mali, koji je predvodio delegaciju Ministarstva finansija na sastnaku sa Misijom MMF-a, obavestio Martejna da projekcija rasta bruto domaćeg prozivoda (BDP) za ovu godinu ostaje 3,5 odsto, te da je u prvom kvartalu sektor građevinarstva zabeležio ubedljivo najveći rast u odnosu na prethodnu godinu.\nKako se navodi u saopštenju Ministarstva finansija, na sastanku su razmatrane glavne tačke aktuelnog programa sa MMF-om - transformacija Poreske uprave i razdvajanje osnovnih i sporednih delatnosti, teme koje su vezane za bankarski sektor, osnivanje Komisije za kapitalne investicije i usvajanje metodologije za upravljanje kapitalnim investicijama.\nRamotreno je i pitanje reforma plata i donošenje fiskalnih pravila koja uključuju formulu za indeksaciju penzija.\nBilo je reči i o novom Sektoru za fiskalne rizike, koji se uspostavlja u Ministarstvu finansija, a što je takođe deo tekućeg programa. Sagovornici su razgovarali i o razvoju tržišta kapitala, a u tu svrhu će najpre biti formirana radna grupa.\nMinistar Siniša Mali je istakao da su četiri najvažnija cilja za naredni period: očuvanje fiskalne stabilnosti, konkurentnije tržište i rast BDP-a, povećanje plata i penzija, odnosno bolji životni standard građana, i još više ulaganja u javne investicije, pogotovo u putnu i železničku infrastrukturu.\nRepublika Srbija i MMF su, nakon uspešno završenog trogodišnjeg stendbaj (stand-by) aranžmana, u julu prošle godine ušli u novi aranžman "Policy Coordination Instrument" (PCI), koji predstavlja nefinansijski aranžman, ima savetodavnu ulogu i prevashodno je orijentisan na sprovođenje strukturnih reformi.\nPCI je odobren Republici Srbiji 18. jula prošle godine, na period od 30 meseci, odnosno do januara 2021. godine, navodi se u saopštenju.


U akciji "Zadruga" privedeno 20 osoba, uhapšen direktor firme STEP - informativa.ba\nVijesti Crna hronika U akciji "Zadruga" privedeno 20 osoba, uhapšen direktor firme STEP\nU akciji "Zadruga" privedeno 20 osoba, uhapšen direktor firme STEP\nPripadnici MUP-a KS su u nastavku akcije "Zadruga" priveli oko 20 osoba, dok su dvije uhapšene.\nKako saznajemo iz izvora bliskih istrazi, među uhapšenima su Midhat Hajrić i Sanela Hadžibulić–Smajović. Obavljeni su i pretresi na više lokacija.\nHajrić je direktor firme STEP koja se bavi proizvodnjom, isporukom i ugradnjom signalno-sigurnosne i elektro opreme. Inače, ova kompanija održava signalizaciju na ulicama grada Sarajeva.\nPolicijski službenici akciju su nastavili jučer ujutro po naredbi Tužilaštva KS, čime je potvrđeno današnje pisanje našeg lista. Do sada su u akciji "Zadruga" uhapšene desetine direktora kantonalnih kompanija zbog sumnje na organizirani kriminal i pranje novca.\nU pritvoru je za sada sedam osoba, a pod mjerama zabrane 15.\nU okviru ove akcije ranije je priveden i ispitan u svojstvu osumnjičenog i Mirsad Berberović, zet Bakira Izetbegovića i vlasnik firme "Bihexo".\nOdređene su mu mjere zabrane koje podrazumijevaju zabranu sastajanja sa svjedocima, ali i obavezno javljanje policiji svakih 14 dana. Osim njega, pod mjerama zabrane su i Feđa Morankić iz kompanije "ASA osiguranje", ali i Asmir Dževlan, direktor firme "ANS Drive" Sarajevo.


Političko bjesnilo Milorada Dodika - My ASP.NET Application\nZbog očigledne opstrukcije vladavine prava, iza čega se krije nesposobnost i politička podobnost, Fondacija Istina Pravda Pomirenje je odlučila direktno prozvati tri tužilaštva: Tužilaštvo BiH, Tužilaštvo Federacije BiH i Tužilaštvo Republike Srpske zbog toga što mirno posmatraju višegodišnju destrukciju Milorada Dodika, predsjednika Republike Srpske.\nTim tužilaštvima Fondacija Istina Pravda Pomirenje podnijela je identične krivične prijave i time ih podsjećamo na njihovu obavezu da su po profesionalnoj zadaći dužni da štite zakonitost u ovoj državi. Posljednjim istupom u Beogradu, kada je povodom hapšenja vlasnika „Pavlović banke“, Slobodana Pavlovića, Dodik izjavio „... BiH nije mogla opstati ni onda kada su ovde 500 godina bili Turci, pa neće ni ovi sada savremeni Turci uspjeti ništa“ na bezobrazan način izvršena je povreda sva tri krivična zakona – izazivanje narodnosne, rasne i vjerske mržnje, razdora, netrpeljivosti i ravnopravnosti građana. Izvršena je i povreda sva tri ustava u kojima je bošnjački narod definisan kao konstitutivni, a Milorad Dodik, ne prvi put, ga tretira kao „savremene Turke“, pridružujući se tako svom generalu, Ratku Mladiću, koji je Srebrenicu „oslobodio“ od „Turaka“ i tako dogurao do haških čelija.\nZa ovakvo divljanje Milorada Dodika, koje ovih dana dostiže vrhunac i dobija dimenzije političkog bjesnila sa nesagledivim posljedicama, krivi su mnogi:\nPravosudne institucija na niovu države i oba entiteta jer ne čine ništa da zaštite građane i državu od opasnog djelovanja Milorada Dodika;\nKrivi su i predstavnici OHR-a koji godinama, iako imaju mogućnost da djeluju, to ne čine i tolerišu divljačko djelovanje Milorada Dodika i zbog toga ih Fondacija Istina Pravda Pomirenje smatra suodgovornim za očigledno kršenje Dejtonskog sporazuma i mnogih međunarodnih konvencija koje su sastavni dio Ustava Bosne i Hercegovine;\nNa kraju, moralna odgovornot pripada građanima ove zemlje, napose Republike Srpske, prvenstveno njenoj intelektualnoj eliti koji uporno šuti i ne prepoznaje da ih Milorad Dodik upotrebljava kao grudobran: potura srpstvo, Republiku Srpsku i pravoslavlje, a sve da bi prikrio svoje kriminalno djelovanje.


U Iraku uhapšeno osam Iranaca, Mahdi armija obustavlja delovanje\nAmeričke snage su rano jutros nakratko pritvorile osam Iranaca u Bagdadu da bi ih ubrzo zatim predale iračkim zvaničnicima. Kako dopisnik Glasa Amerike, Sonja Pejs, izveštava iz bliskoistočnog biroa u Kairu, do današnjeg incidenta dolazi u vreme sve oštrijih medjusobnih optužbi Teherana i Vašingtona.\nAmerička vojska u Iraku saopštila je da je oslobodila osmoricu Iranaca, od kojih su dvojica imali diplomatske pasoše. U saopštenju je navedeno da su oni bili zadržani radi ispitivanja pošto je u njihovim vozilima pronadjeno oružje za koje nisu posedovali dozvole. To nije prvi put da su američke snage u Iraku pritvorile iranske državljane. Petorica Iranaca koji su u januaru uhapšeni u severnom Iraku još su u pritvoru. Američki zvaničnici su ih optužili da su pomagali ekstremistima koje se bore protiv američkih i iračkih snaga. Teheran, medjutim, tvrdi da se radi o diplomatama i zahteva njihovo oslobadjanje. Vašington već duže vreme optužuje Iran da podstiče nasilje u Iraku, a predsednik Buš je juče ponovo zahtevao da Iran obustavi takve aktivnosti.\n«Iranski režim mora da prestane sa takvim aktivnostima a dok to ne bude uradio, ja ću preduzeti neophodne mere za zaštitu naših trupa.»\nTeheran demantuje da obučava i oprema pobunjenike i ekstremiste u Iraku. Iranski predsednik Mahmud Ahmadinedžad je na jučerašnjoj konferenciji za novinare u Teheranu uputio sledeću poruku Vašingtonu.\n«Moć okupatora u Iraku se ruši», rekao je Ahmadinedžad. Iranski lider je dodao da se u Iraku javlja politički vakuum i da će Teheran, kako je rekao, uz pomoć suseda i prijatelja u regionu, biti spreman da popuni nastalu prazninu. Mada Vašington poziva Iran da igra pozitivniju ulogu u stabilizovanju Iraka, SAD ujedno strahuju da Teheran želi da poveća svoj uticaj u Iraku i regionu. Jost Hilterman, direktor bliskoistočnog programa Medjunarodne krizne grupe, kaže za Glas Amerike da je iranski predsednik u pravu kada tvrdi da u Iraku postoji politički vakuum. Hilterman smatra da bi taj vakuum mogao da se poveća kada američke snage napuste Irak, ali upozorava da Ahmadinedžad greši ako smatra da bi Iran mogao da ga popuni.\n«Nema načina da Iran kontroliše različite konflikte koji danas postoje u Iraku i mislim da su ljudi zaduženi za bezbednost u Iranu u stvari veoma zabrinuti zbog mogućeg američkog povlačenja i činjenice da bi Iran morao da se suoči sa vakuumom koji bi nastao posle toga.»\nHilterman opisuje situaciju u Iraku kao ne samo jedan, već niz gradjanskih konflikata. Mada smatra da ni SAD ni Iran ne mogu da zaustave te konflikte, Hilterman ukazuje da je važno da zemlje u regionu budu uključene u njihovo rešavanje, kako bi se sprečilo da se nasilje proširi van granica Iraka.\nMoktada Al Sadr naredio obustavu delovanja Mahdi Armije\nIrački radikalni šiitski sveštenik Moktada al-Sadr je naredio svojoj miliciji poznatoj pod nazivom Mahdijeva armija, da šest meseci zamrzne sve aktivnosti.\nJedan Sadrov pomoćnik je objasnio da se zamrzavanje odnosi na sve oružane akcije milicije. Zvaničnici iračke službe bezbednosti kažu da su pripadnici Mahdijeve armije učestvovali u jučerašnjem nasilju u šiitskom svetom gradu Karbali, u kojem su - u sukobima šiitskih suparničkih frakcija i policije - poginule 52 osobe. Portparol Mahdijeve armije međutim demantuje da su njeni pripadnici učestvovali u nasilju.\nIrački premijer Nuri al-Maliki je danas obišao Karbalu i potom izjavio da je u gradu ponovo uspostavljen red. Iračke vlasti su uvele zabranu kretanja bez ograničenja i naredili hodočasnicima da napuste grad, skrativši verski festival na koji su došle desetine hiljada vernika.\nBuš traži još novca za operacije u Iraku?\nU današnjem izdanju lista «Vašington post» najavljuje se da će predsednik Buš da zatraži dodatnih do 50 milijardi dolara za američke vojne operacije u Iraku. List navodi da će administracija da zatraži dodatna sredstva posle podnošenja dugoočekivanog izveštaja o situaciji u Iraku polovinom septembra.\nTaj novac je dodatak na već predviđenih 460 milijardi dolara, koliko je izdvojeno budžetom za 2008 i 147 milijardi predviđenih dodatnim budžetskim predlogom za finansiranje ratova u Iraku i Avganistanu.\n«Vašington post» ukazuje da odluka da se zatraže dodatna sredstva odslikava uverenje administracije da će moći da se odupre zahtevima Kongresa koji predvode demokrate - da počne povlačenje snaga iz Iraka.


Pročitajte sve vesti na temu kk virtus - mediji.net\nKošarkaši Virtusa su ostali neporaženi u Evrokupu, pošto su u petom kolu Top 16 faze sa 108:98 (23:22, 16:18, 17:22, 35:29, 17:7) posle produžetka savladali Cedevita Olimpiju u Ljubljani\nKošarka je sport koji se voli jer postoji Miloš Teodosić. To je jedna od definicija ovog sporta koja je apsolutno istinita.Na meču njegovog Virtusa i Ređo Emilije u Seriji A toliko je zaludeo protivničkog igrača da "jadnik" nije znao gde se nalazi.Miloš Teodosić je mađiničar i biće velika šteta kada...\nKAKVA MAJSTORIJA TEODOSIĆA! Gde je lopta čoveče? (Video)\nAs Srbije krenuo je na ulaz, zastao, a onda sakrio loptu od i oko svog čuvara, da bi poentirao\nŠTA URADI ČOVEK? Potez Teodosića kakav niste videli (VIDEO)\nReprezentativac Srbije Miloš Teodosić poznat je po maestralnim i kreativnim potezima. Kad god pomislimo da smo od njega sve videli, on uvek iznedri neku novu fintu koja ostavi bez daha. Tako je bilo i na meču njegovog Virtusa iz Bolonje protiv Ređo Emilije.\nKošarkaši Partizana pobedom nad Lokomotivom uhvatili su "poslednji vagon" za plasman u nokaut fazu Evrokupa, ali veliki posao tek predstoji igračima Saše Filipovskog u preostale dve runde.\nMiloš Teodosić je čovek koji zna apsolutno sve kada je u pitanju košarka. Nije uvek najbolje fizički spreman, ali zbog ljudi poput njega ovaj sport i ima toliko fanova.Košarkaši Virtusa savladali su Budućnost u meču trećeg kola Top 16 faze sa 87:65. Ekipa Saše Đorđevića odigrala je dominatno i ove...\nBEZ PREMCA Teo opet najbolji u Evrokupu!\nNaš košarkaš Miloš Teodosić drugu sezonu zaredom imenovan je za MVP grupne faze Evrokupa.


Radomir Lazović: Uprkos svemu, „Ne davimo Beograd“ će učestvovati na gradskim izborima, a postoje velike šanse da izađemo i na republičkim | Hronika\nPočetna strana > Hronika > Radomir Lazović: Uprkos svemu, „Ne davimo Beograd“ će učestvovati na gradskim izborima, a postoje velike šanse da izađemo i na republičkim\nAktivista pokreta Ne davimo Beograd (NDMBGD) Radomir Lazović izjavio je za N1 da je taj pokret odlučio da uprskos svemu učestvuje na izborima i da su za njih u fokusu pre svega Beograd i gradski izbori, ali da postoje velike šanse da izađu i na republičke izbore. Na pitanje da li su u NDMBGD neprincipijelni zbog odluke da izađu na izbore u situaciji u kojoj, što se izbornih uslova tiče ništa nije promenjeno, on odgovara: "Ne bih rekao da smo neprincipijelni, bijemo bitku koju mislimo da možemo da dobijemo".\nOn je u emisiji „Iza vesti“ rekao da je ovo trenutak u kom bi trebalo razmisliti da Beograd bude prva stepenica u smeni kriminalne vlasti u Srbiji.\nPovodom predsedničkih izbora, kaže da su u NDMBGD spremni da sa ostalim strankama opozicije razgovaraju o predsedničkom kandidatu i da vide šta su ideje drugih organizacija. „Ono što je nama važno je da postoji otvorenost i konstruktivan pristup koji imamo u zajedničkom delovanju“, rekao je Lazović.\nIstakao je i da mu je teško da se izjašnjava „o fotorobotu“ budućeg kandidata opozicije, kao i da se oko nekih pitanja NDMBGD ne slaže sa drugim strankama, ali dodaje da su spremni da podrže onog ko ima najviše šanse za uspeh. On je naglasio da će, ako se ne dođe do prave osobe, i NDMBGD razmisliti da ponudi nekoga.\n„Videćemo i da mi ponudimo nekoga ko je osoba vredna da zauzme tu funkciju“, kaže.\nLazović ne negira da su izborni uslovi dosta slični kao pre dve godine i u prethodnom izbornom ciklusu, da mu se čini da nema promena na bolje i da može da se očekuje slična situacija kao u prethodnom ciklusu.\nOn ipak ističe da u tom pokretu nisu krivi što izborni dijalog nije uspeo. „Učinili smo sve da u njemu istaknemo sve probleme koje imamo, da nađemo saveznike u međunarodnoj zajednici“, rekao je Lazović.\nNa pitanje da li su u tome uspeli, kaže da jesu i da su trenutno neki od njih u poseti Srbiji, a radi se o grupaciji zelenih. On ipak dodaje da saveznike nisu pronašli među ljudima iz EU koji su trebali da obezbede da međupartijski dijalog donese rezultate.\nUpitan zašto sada smatra da je „bitka“ izlazak na izbore, a u prošlom ciklusu su govorili da je to bojkot, u situaciji kada od izbornih uslova ništa nije promenjeno, on kaže da je to pre svega zajednička odluka svih u organizaciji.\n„Mi ćemo rezultate bojkota i celog međupartijskog dijaloga videti na ovim rezultatima“, kaže.\nLazović dodaje da je većina u NDMBGD za to da je neophodno na izborima tražiti da slobodna volja građana bude prenesena na odbornička mesta u Beogradu.\nNa pitanje da li se cela opozicija nije dovoljno služila svim sredstvima da popravi izborne uslove, on kaže da se „mnogo lako kritički odnosimo prema onom što opozicija može da uradi u ovom trenutku“ budući da je „ekipa koja otela državu“ bez ikakvih skrupula.\nOn kaže i da se NDMBGD nije odlučio da zajedno sa drugima krene u trku za Beograd jer su se sva ranija udruživanja završila tako da su se brzo raspala, podsećajući na 2018. godinu i zajedničku listu opozicije koja se raspala odmah nakon ulaska u parlament. Podsetio je i na to šta se dešavalo sa Savezom za Srbiju, kao i sa Ujedinjenom opozicijom Srbije.\nIstiče i da je prvi cilj NDMBGD srušiti Vučića, a potom i – hajde svako ko može da radi zajedno neka se udruži.\nUpitan zašto neće u savez sa grupacijom oko Đilasa, Lazović je podsetio da su i ranije govorili da su tradicionalne političke partije izneverile poverenje građana. „Mi vrlo dobro znamo kako je izgledala politika koju su vodili Jeremić i Đilas i prema tome imamo otklon, ali to sada ne stavljamo u prvi plan“, rekao je Lazović.\nOn međutim nije odbacio saradnju sa tim strankama posle izbora, budući da je kako kaže njihov prvi cilj smena kriminalne vlasti, ali da su spremni na kompromis, ali ne na štetu budućnosti Srbije.\nKljučno je, dodaje, animirati veliki broj ljudi da izađe na izbore, i da se smeni režim. „A onda ćemo da razmišljamo kako ćemo učiniti da naša politika za Beograd bude sprovođena“, rekao je Lazović.\nRekao je i da su u NDMGBD radili prvo istraživanje u krugu simpatizera i članova kojem se odazvalo 3.000 ljudi i da je ono pokazalo da ljudi žele da se nastupi u programskim kolonama. Ukazao je i na rezultate drugoh istraživanja da ljudi žele da glasaju za nove politike, drugačija lica i odnose.\nPrema tom drugom istraživanju, NDMGBD i SSP su blizu po podršci u Beogradu, a prvi je SNS sa 33 posto. „To je najmanji rezultat da SNS ima bilo gde u gradovima i velika je šansa da ih pobedimo. U konačnici ćemo imati više glasova nego SNS“, rekao je Lazović.\nOn je rekao da je podrška NDMGBD u Beogradu više nego duplirana, i da će dati sve što možem da bude smenjen režim. „Beograd može biti prva stepenica ka tome“, kaže.\n„Beograd je jako značajna cigla u zidu posle koje su mnoge stvari moguće“, kaže.\nOn je rekao da NDMGBD deluje u svim opštinama u gradu a ne samo u centralnim. „Za nas je važno i to da će mo nakon izbora krenuti u stvaranje u nacionalno leve organizacije na nacionalnom nivou“, rekao je.\nPrecizirao je da će u trku za beograd krenuti zajedno sa organizacijama Nebojše Zelenovića i Aleksandra Jovanovića Ćute, da razgovaraju i sa predstavnicima Pokreta „Solidarnost“, sa Forumom Roma…Ide se ka tome da to bude zeleno-levi blok i na jednim i na drugim izborima, kaže.\nOn je istakao i da je naše društvo potpuno kriminalizovano, osvrćući se na slučaj Jovanjica i crtanje mete na čelu ljudima koji su istraživali taj slučaj. „Ako to dozvolimo kao društvo, biće to ozbiljna katastrofa“, kaže.\nPovodom informacije da je nadležnim službama podneta prijava da je napravljen dogovor da se likvidiraju policijski službenici Slobodan Milenković i Dušan Mitić, koji su radili na slučaju Jovanjica, Lazović kaže da bi trebalo alarmirati još više javnost da se tim ljudima nešto ne desi, jer od institucija nema mnogo vajde“.


Završen projekat sistema odbrane od poplava vrijedan više od 700.000 KM | Opština Višegrad\nZavršen projekat sistema odbrane od poplava vrijedan više od 700.000 KM\nU Višegradu je danas ozvaničen završetak projekta uspostavljanja sistema odbrane od poplava, vrijednog više od 700.000 KM, koji je finansirala EU u saradnji sa ovom opštinom.\nU ovom projektu prekogranične saradnje Srbije i BiH učestvovale su opština Bajina Bašta, grad Užice i opština Višegrad.\nPredstavnici EU i ovih lokalnih zajednica, kao i Republičke uprave Civilne zaštite obišli su izgrađenu obaloutvrdu na rijeci Rzav, čija je vrijednost gotovo 600.000 KM.\nŠef kooperacija u delegaciji EU u BiH Ričard Maša uručio je predstavnicima opštine Višegrad ključeve novog vozila koje je nabavljeno u okviru ovog projekta, a promovisana je i opreme nabavljena za pripadnike Civilne zaštite.\nNačelnik opštine Višegrad Mladen Đurević zahvalio je predstavnicima EU i opštinama-partnerima za saradnju u okviru ovog projekta.\n„Oprema i obaloutvrda mnogo će pomoći u odbrani od poplava. Svjedoci smo da je u Višegradu proteklih godina bilo poplava i vjerujem da će sva oprema umnogome pomoći“, istakao je Đurević.\nPredsjednik Skupštine opštine Bajina Bašta Radomir Filipović rekao je da je ova lokalna zajednica imala najviše problema sa poplavama.\n„Reka Rača je pravila mnogo problema i zahvaljujući dobroj saradnji sa Višegradom i Užicom uspeli smo da realizujemo projekat koji je od velike važnosti za nas. Zahvaljujem gospodinu Ričardu Maši – ovakvi projekti su vrlo značajni za lokalne zajednice“, naglasio je Filipović.\nMaša je rekao da je 2014. godine bio u ovim mjestima koja su pogodile poplave i istakao da mu je drago što je Unija bila najveći donator kada je riječ o poplavama.\n„Došli smo da pomognemo svima koji su imali problem sa poplavama. Višegrad ima opremu koja je potrebna u slučaju poplava. Probleme koje imaju lokalne zajednice lakše je riješiti ako smo zajedno, kao što je to u projektu prekogranične saradnje“, naveo je Maša.\nUkupna vrijednost projekta „Uspostavljanje sistema odbrane od poplava u prekograničnom području Srbija-BiH“, koji su zajedno realizovali Višegrad, Bajina Bašta i Užice, iznosi 962.000 evra.


On je naveo da Priština koristi razne metode da ostvari svoj cilj, Foto: Prentscren\nPriština želi da budu izabrani Srbi koji bi bili pod njihovim uticajem\nObjavljeno: 03.10.2019. 13:13h\nMinistar spoljnih poslova Vlade Srbije Ivica Dačić, izjavio je danas da Priština želi da na predstojećim izborima na Kosovu budu izabrani oni Srbi koji ne bi zastupali srpske interese, već bi bili pod njihovim uticajem, prenosi Tanjug.\nAKO BUDEMO JEDINSTVENI NEĆE MOĆI DA NAS POKRADU: Đurić poslao OZBILJNU poruku SRBIMA SA KOSOVA pred IZBORE\nLAVROV SE OBRATIO SRBIMA: AMERIKANCI ŽELE DA UVUKU VAŠE KOSOVO U NATO!\nDačić je pozvao sve Srbe da na predstojećim parlamentarnim izborima na Kosovu glasaju za Srpsku listu jer je, kako je naveo, to garancija da će imati istu politiku sa Beogradom i da će na najbolji način braniti nacionalne i državne interese.\n- Priština želi da budu izabrani Srbi koji bi bili pod njihovim uticajem, koji bi bili Tačijevi, Haradinajevi ili bilo čiji drugi Srbi, odnosno Srbi koji ne bi zastupali srpske interese. Sa druge strane, srpski narod ima interes da se izaberu istinski predstavnici srpskog naroda bez kojih nije moguće voditi politiku zaštite nacionalnih i državnih interesa - rekao je on.\nOn je naveo da Priština koristi razne metode da ostvari svoj cilj, te je tako zabranjen ulazak na Kosovo srpskim zvaničnicima tokom kampanje, dok je Srbima koji nemaju kosovska dokumenta zabranjeno da glasaju.\nDačić pročitao albansku strategijuHoće da iskoriste SrbeIvica DačićKosovoIzboriSrbi sa KosovaSrpska lista


Ženske čarape - U okviru ženskog programa čarapa, nudimo razne vrste uni-hop čarapa, klasičnih čarapa (sa halterima i samodržećih), dokolenice, nadkolenice i sokne, u osnovnim poliamidnim varijantama, modno dezeniranim poliamidnim varijantama, i u pamučnim varijantama.\nBilo da ste na poslovnom sastanku, ne želite da propustite zadovoljstvo da izgledate lepo i da se osećate udobno. Ne dozvolite da vaša čarapa postane detalj, iskoristite je da upotpunite stil, osećajte se komforno i opušteno!\nMuške čarape - Muški program čarapa je baziran na visoko kvalitetnim soknama i dokolenicama od češljanog i merciziranog pamuka. U želji da zadovoljimo potrebe i ukuse, opredelili smo se za ponudu klasičnih sokni i dokolenica u jednobojnim ali i atraktivnim moderno dezeniranim varijantama.\nDečje čarape - Dečiji proizvodni program se odlikuje kobinacijom kvalitetnih materijala i veselih dečijih dezena neophodnih da privuku naše najmlađe potrošače. Pamučne sokne, dokolenice i uni-hop čarape predstavljaju osnovnu bazu, koju proširujemo sa veoma simpatičnim poliamidnim modnim uni-hop čarapama.


Milan Radojević (Foto Kontakt plus)\nMilan Radojević, zamenik kosovskog ministra unutrašnjih poslova navodi za RTS da je bilo prekomorne upotrebe sile od strane specijalnih jednica kosovske policije. Ističe da takva akcija nema osnova niti opravdanja.\n"Apsolutno mislim da je bilo prekomorne upotrebe sile. Specijalno kosovsko tužilaštvo pokrenulo je kompletnu akciju hapšenja nekoliko desetina policajaca i civila koji su se sumnjičili da da su umešani u korupciju i organizovani kriminal. Smatram da nije bilo potrebe za jednom ovakvom akcijom jer smo i ranije imali sličnih akcija pod okriljem borbe protiv korupcije i organizovanog kriminala", objašnjava Radojević.\nDodaje da je pre nepune dve godine organizovan slična akcija na KiM u kojoj je, kako kaže, uhapšeno 50 policajaca mahom iz saobraćajne jedinice zbog optužbi – učestvovanje u korupciji.\n"Ta akcija je prošla bez ikakvih problema. Policajci su dobili poziv da se jave u kosovski policijski inspektorat i da daju izjave. Nakon razgovora, tužilac je određivao da li ima osnova da se odredi mera pritvora ili ne", objašnjava Radojević.\nDodaje da brutalna akcija hapšenja predstavlja iznenađenje za sve.\n"Jedna ovakva akcija zaista nema osnova niti opravdanja. Ako smo već u prošlosti imali jednu sličnu akciju koja je prošla bez ikakvih problema, bez nemira, bez povređenih, zašto sada primenjivati druge metode. Zašto sada primenjvati nasilje, slati specijalne jedinice, da imamo toliko povređenih ljudi, toliko uništene imovine. Zaista nije bilo potrebe za jednom ovakvom akcijom", ocenjuje Radojević.\n"Nastavlja se pritisak na Srbe"\nDodaje da je istragu protiv policajaca vođena od aprila, a da je u martu, kako kaže, uhapšen direktor Kancelarije za Kosovo i Metohiju Marko Đurić, a da do današnjeg dana, kako kaže, kosovski policijski inspektorat nije napravio sličnu akciju kako bi se rešio taj slučaj.\nDodaje da se nastavlja pritisak na Srbe na Kosovu i Metohiji.\n"Pritisak na sudije osnovnog suda u Mitrovici zbog odluke da se šestorica uhapšenih Srba iz Zubinog Potoka brane sa slobode. Pored toga skupština opštine u južnoj Mitrovici jednoglasno je usvojila deklaraciju u kojoj traže da se zabrane sirene za uzbunu u severnom delu Mitrovice i ta deklaracija biće prosleđena Prištini na dalje razmatranje. Šestog juna u Dečanima je najavljen protest zbog odluke kosovskog ustavnog suda o vraćanju 24 hektara zemljišta manastiru Visoki Dečani", ističe Radojević.\nDodaje da je od komandanta Kfora zatraženo da pojača obezbeđenje manastira i osigura bezbednost monaštvu, a od kosovske policije da obezbedi skup kako situacija ne bi eskalirala.\n"Represija kosovskih institucija"\nIstiče da Srbi na KiM nemaju osim mirnih protesta drugih mehanizama da se odbrane od kosovske institucionalne represije koja se na Kosovu dešava iz dana u dan.\nDodaje da je trenutno na KiM situacija trenutno mirna ali da se oseća nespokoj među građanima.\n"Građani su izgubili i ono malo poverenja koje su imali u kosovske institucije", ocenjuje Radojević.\nDodaje da u Prištini slave akciju, ocenjujući je kao jednu od najuspešnijih, a da sa druge strane ne spominju povređene i uništenu imovinu u Zubinom Potoku.\nIstiče da policijske akcije treba da osnaže poverenje, a ne da oslabe proces ka normalizacije odnosa.\n"Ova policijska nije doprinela ničemu od toga, niti je pojačano poverenje zajednice pre svega srpskog naroda u kosovske institucije i kosovsku policiju, naprotiv i ono malo poverenja izgubljeno. Niti je ova akcija doprinela da se osnaži proces normalizacije i poverenja", zaključio je Radojević.


KAFIĆI & RESTORANI – LaVie.rs\nKafići, restorani, hoteli, tržni centri već godinama uređuju svoje prostore za savršene fotografije koje će njihovi gosti kačiti na Instagram i time zainteresovati i svoje pratioce da posete isto mesto, ako ništa drugo, makar da naprave podjednako dobru fotografiju. Ovih dana, međutim, dogodilo se nešto sasvim suprotno. Kafić u Zemunu je zbog previše fotografisanja njihovog lokala morao da odustane od novogodišnje dekoracije.\nUkoliko ovog leta niste otputovali na odmor van naše prestonice i letnje dane provodite istražujući mesta koja će biti interesantna kako vama tako i vašim mališanima, donosimo vam zanimljiv predlog.\nbeograd, beogradski hipodrom\t0


Manastir Davidovica – Turistička organizacija Prijepolje\nCrkva posvećena Bogojavljenju podignuta 1281. godine. Zadužbina je monaha Davida, Vukanovog sina, Nemanjinog unuka.\nŽivot u manastiru tekao je normalno sve do turske najezde u ove krajeve polovinom 15. veka. Manastir Davidovica je razoren najverovatnije u vreme Velike seobe Srba pod patrijarhom Arsenijem III Čarnojevićem.\nPrilikom arheoloških iskopavanja 1958. godine utvrdjeno je da se pod temeljima crkve nalaze temelji starije gradjevine, najverovatnije rimske bazilike iz 6. veka.\nU crkvi je pronadjena grobna ploča koja se na izvestan način vezuje za kneza Vratka, oca kneginje Milice. Otuda i legenda o Davidovici kao grobnoj crkvi braće Jugovića. Legendu je potkrepilo i arheološko istraživanje iz 1997. godine kada je otkriveno osam grobova sa nadgrobnim pločama. Na jednoj od grobnih ploča u natpisu je pomenuto ,,rab božiji Dimitrije, a zovom Vratko”. Ovo je bilo dovoljno da se ime Vratko dovede u vezu sa ocem kneginje Milice i Davidovica prikaže i kao grobna crkva braće Jugovića, čija je tela posle Kosovske bitke tu prenela kneginja Milica.\nManastir je 2,5 km udaljen od magistralnog puta u Brodarevu.


Екскурзије ученика 6. разреда у школској 2013/2014. години - ОШ ''Вук Караџић'' Црвенка\nObjavio u 20. oktobra 2014.\nEkskurzija učenika 6. razreda predviđena za jun mesec 2014. godine, na relaciji Crvenka- Mišar- Loznica –Tršić-Crvenka, realizovana je 18.10. 2014. godine zbog vanredne situacije u državi. Na ekskurziji je bilo 80 učenika sa svojim odeljenjskim starešinama. Ekskurzija je realizovana od strane TA „ Crveni signal“iz Sombora.\nNakon provere ispravnosti autobusa od strane pripadnika PU Kula na ekskurziju se krenulo kako je planirano u 700. Prva pauza je bila na putu Irig-Ruma i trajala je od 900 do 930. Nakon pauze put je nastavljen prema Šapcu u čijoj se blizini nalazi mesto Mišar u kome je muzej posvećen učesnicima boja na Mišaru u toku Prvog srpskog ustanka i spomenik podignut u čast stogodišnjice odigravanja bitke. Boravak na ovom mestu trajao je od 1015 do 1055.\nPut je nastavljen prema manastiru Čokešini u čijoj blizi se odigrao prvi veći sukob između Srba i Turaka u toku Prvog srpakog ustanka. Boravak na ovom mestu trajao je od 1145 do 1220. Nakon obilaska manastira krenulo se put Tršića gde je bio predviđen ručak i obilazak rodne kuće Vuka Karadžića.Ručak je realizovan u restoranu „Promaja“ . Obilazak kuće Vuka Karadžića i ručak trajali su od 1305 do 1515.\nSledeća destinacija bio je manastir Tronoša u kome se boravilo od 1540 do 1620. Nakon 30 minuta vožnje posećena je spomen kosturnica sa muzejom u Tekerišu posvećenim učesnicima Cerske bitke u toku Prvog svetskog rata. Razgledanje ovog kompleksa trajalo je 30 minuta nakon čega je put nastavljen prema Crvenki. U 1900 napravljena je pauza od 30 minuta i put je nastavljen prema Crvenki u koju se stiglo u 2115.\nEkskurzija je uspešno realizovana i ispoštovan je predviđeni program.


Energetski efikasni data centri po vašoj meri na konferenciji BizIT | mehatronika.gomodesign.rs\nKompanija Schneider Electric, svetski lider na polju upravljanja električnom energijom i automatizacijom učestvovaće na BizIT konferenciji, koja okuplja predstavnike domaće privrede i stručnjake iz oblasti informacionih tehnologija, u organizaciji domaće ICT medijske kuće PC Press. Konferencija će biti održana 3. i 4. novembra 2015, u Klubu poslanika.\nVasilije Kodžopeljić, direktor IT biznisa u kompaniji Schneider Electric Srbija održaće dva predavanja na teme kako data centar može biti baš po vašoj meri kao i na koji način može biti energetski efikasan.\nJasno je da pravilno funkcionisanje data centara podrazumeva i nisku potrošnju energije i to je rastući zahtev i trend koji se pred njih postavlja. Pored toga, glavni izazovi ogledaju se i u visokoj raspoloživosti, velikoj gustini toplote, što većem kapacitetu po m2, permanentnom napajanju i hlađenju, dinamičkom opterećenju zbog virtualizacije, brzini implementacije, i troškovima.\nSa povećanim obimom posla, preduzetnici razmišljaju o pravljenju data centar po meri najvećeg razvitka firme, što predstavlja nepotrebno preinvestiranje. Kompanija Schneider Electric nudi rešenje – prefabrikovani moduli data centara koji se sastoje od modula različitih namena koji su u fabrici projektovani, testirani i na licu mesta se isporučuju kao gotovi moduli, u raznim snagama, oblika ISO kontejnera 20″ ili 40″. Postoje IT modul, modul za napajanje i modul za hlađenje, svi raznih snaga od 200kVA pa do 1.2MVA. Trošak investicije može se predvideti sa priličnom sigurnošću, mogu se planirati buduća proširenja, a održavanje ovakvog sistema je jednostavnije i lakše, finansijski isplativije.\nTakođe, neophodno je učiniti sve da potrošnja energije bude efikasna i ekonomična, što se može pratiti i pomoću softvera StruxureWare za Data centre. Može se komandovati data centrom, optimizovati trenutna potrošnja energije, planirati buduće nabavke/isporuke električne energije, pratiti potrošnja energije i najmanjeg dela opreme u data centru.\nCelokupan program konferencije možete pogledati na sledećem linku: http://bizit.rs/


Vesti online / Vesti / Srbija / Švajcarski Srbi ogorčeni, traže izvinjenje zbog provokacija i albanskog orla\nU otvorenom pismu su Srbi, koji žive u Švajcarskoj, zatražili izvinjenje fudbalera švajcarske reprezentacije zbog slavlja dva gola koristeći "dvoglavog albanskog orla" i traže da se ubuduće odustane od takvih gestova.\nU pismu, koje je objavio švajcarski dnevnik Blik, švajcarski Srbi ukazuju da je šarolikost kultura u toj zemlji nešto što čini sve građane ponosnim, zbog čega ne može biti da reprezentacija bude zloupotrebljena kako bi se koristili nacionalistički simboli i slale takve poruke.\n* "Blik": Džaka i Šaćiri genijalne budale\n* "Provokacija Srba - Sve je to politika"\n* Provokacija iz Hrvatske: Mesić i Gotovina sklopili albanskog orla\nŠvajcarski državljani srpskog porekla smatraju da Fudbalski savez te zemlje treba da jasno osudi Šaćirija, Džaku i kapitena Lihtnštajnera za takvu akciju u dresu nacionalnog tima i da se izvini.\nIsto tako traže da se ministar sporta Gi Parmelin i šef diplomatije Ignacio Kasis distanciraju od njihovih, s tim u vezi, datih izjava.\n"Uvredljivo ponašanje srpskih navijača na stadionu, ali i deplasirane izjave srpskog trenera posle utakmice osuđujemo najoštrije. Tako nečemu nema mesta u sportu", naglašavaju oni.\nŠto se tiče slavlja igrača albanskog porekla u pismu se ističe da taj gest predstavlja ne samo privrženost korenima, već Velikoj Albaniji, jer je to izraz utranacionalističke ideologije, koja je u poslednje vreme u jugoistiočnoj Evropi ponovo dobila na zamahu i koja izaziva zabrinutost ne samo kod Srba, već i Crnogoraca, "slovenskih Makedonaca" i Grka.\nPosebno su švajcarski Srbi razočarni što su mnogi Švajcarci uzeli u zaštitu fudbalere koji su zloupotrebili reprezentaciju.\n"Time se bez ikakve sumnje stavlja do znanja da za Švajcarce srpskog porekla ima manje razumevanja nego za druge, kao i da njihovo mišljenje i osećanja manje znače od drugih, to jest da su građani drugog razreda", navodi se u pismu.\n"Međutim Švajcarska je i naša domovina. Mi navijamo na utakmicama za švajcarsku reprezentaciju i radujemo se svakom golu, nebitno čijeg je porekla strelac. Nadamo se da će reprezentacija ostati još dugo na turniru i da će prilikom daljeg nastupanja prikazati drugačije ponašanje, ono zajedništva, a ne podele tuđim nacionalističkim simbolima", zaključuje se u pismu.


Dijalog o pravosuđu neće biti politički pritisak\nCatherine Ashton u Banjaluci, maj 2011\nIz Evropske unije najavljen je početak strukturalnog dijaloga o radu pravosudnih institucija u BiH na državnom nivou. Takav dijalog predstavlja institucionalni mehanizam uz pomoć kojeg se rješavaju pravosudna pitanja u zemljama koje su u procesu proširenja.\nOvo je tokom posjete Banjoj Luci objasnila visoka predstavnica za vanjsku i sigurnosnu politiku Evropske unije Ketrin Ešton. Njim bi trebalo da bude riješeno nezadovoljstvo u RS radom državnih pravosudnih organa, te da se Sudu i Tužilaštvu konačno omogući nesmetan rad bez političkih pritisaka.\nU Sudu BiH smatraju da nema nedostataka koje bi trebalo ispravljati u radu te pravosudne institucije. Treba samo poboljšavati postojeće stanje u smislu organizacione strukture, stav je predsjednice Suda Meddžide Kreso. U pregovorima koji su najavljeni predsjednica Suda će, kaže, insistirati da nadležnosti državnog Suda ostaju onakve kakve jesu.\nIzvjesno poništavanje refrenduma u RS 31. maja\n„Sud je institucija, a i Tužilaštvo, koja štiti sve vrijednosti koje je uspostavila ova država. I tu nema uzmicanja ni kompromisa. Sve nadležnosti koje imamo mi moramo zadržati. To je jasna poruka - i to ćemo u pregovorima koji budu uslijedili stalno isticati“, kaže Meddžida Kreso.\nAmbasador Misije OSCE u BiH Geri Robins smatra da najavljeni dijalog nikako ne može biti politički pritisak usmjeren na rad pravosudnih institucija.\n„Pitanje da li je i u ovom slučaju riječ o političkim pritiscima na pravosudne institucije je, po mom mišljenju, neispravno. Kada je u pitanju baronica Ešton, njena diskusija od prošlog petka podrazumijeva dvije stvari: prva je povlačanje plana o bilo kakvom entiteskom referendumu, a druga je strukturalni dijalog o sudovima. Dijalog o sudovima je nešto što imamo upravo sada. Mi upravo razgovaramo o nekim razlikama koje imamo o tehničkim preporukama iz izvještaja koji je uradio OSCE. Nezavisni učesnici imaće naravno različita mišljenja, i o tome ćemo otvoreno razgovarati. Ako postoji mogućnost, pronaći će načine da premoste te razlike“, ocjenjuje Robins.\nRatni zločini nisu političko pitanje\nO čemu će biti riječi na prvom sastanku, najavila je i visoka predstavnica za vanjsku i sigurnosnu politiku Evropske unije Ketrin Ešton.\n„Između ostalog, teme koje se nalaze na provizornom dnevnom redu su reforma pravosuđa, funkcionisanje pravosudnih institucija na državnom i entitetskom nivou, te Brčko Distriktu. To je, dakle, pravni okvir i koordinacija kompetencija“, rekla je Ešton.\nReforma pravosuđa koja se pominje kao jedna od tema o kojoj će biti riječi je proces koji traje i ono što se nije pokazalo kao dobro svakako treba mijenjati i poboljšavati, kaže predsjednica državnog suda Meddžida Kreso.\n„U reformi pravosuđa koja se najavljuje smatram da ne mogu učestvovati samo entiteti bez predstavnika državnih institucija. Pitanje koje se provlači kroz referendumsko pitanje - procesuiranje ratnih zločina, ne može biti i nije političko pitanje, kako se predstavilo u informaciji koja je prezentirana na Skupštini RS. Ne može izvršna vlast uopšte razmatrati rad institucija koje se bave ratnim zločinima i davati im instrukcije. To nije političko pitanje“, tvrdi predsjednica Suda BiH.\nČetiri su uslova na kojima kada je u pitanju rad državnih pravosudnih institucija insistiraju vlasti RS. To su, tvrde, miješanje bh. suda i tužiteljstva u enitetske nadležnosti sudova, kao i retroaktivna primjena Krivičnog zakona, te pitanje apelacione nadležnosti suda u prvostepenom i drugostepenom postupku.\nNe po nacionalnoj pripadnosti\nNo, kao najveći argument za raspisivanje referenduma predsjednik tog entiteta Milorad Dodik koristio je tvrdnju da Sud i Tužilaštvo nedovoljno procesuiraju zločine počinjene nad Srbima.\n„RS iskazala je zabrinutost nad očitim problemima u pravosuđu, naročito u Sudu i Tužilaštvu BiH, koji se odnose na neprocesuiranje krupnih slučajeva ratnih zločina nad civilnim srpskim stanovništvom“, naveo je Dodik.\nTužilac Tužilaštva BiH Munib Halilović kaže da nacionalna pripadnost nikada neće biti pricip odabira predmeta.\nEšton ubijedila Dodika da odustane od referenduma\n„Mi ne možemo da ne prihvatimo stav javnosti da je za neke predmete uistinu do sada trebalo donijeti tužilačku odluku, a ma kakva ona bila – kao što su Dobrovoljačka i slični predmeti. Međutim, ja vas moram obavijestiti da nije uvijek sve u našim rukama i da ne možemo uvijek donijeti odluku ma koliko mi željeli, jer treba nam ponekad i saradnja zemalja iz regiona. Očekujemo da neki predmeti skoro budu završeni. A mi nećemo ni dalje voditi računa da balansiramo etničku strukturu, nego zapravo da procesuiramo najteže zločine“, ocjenjuje Halilović.\nA na tvrdnju o mješanju bh. suda i tužilaštva u enitetske nadležnosti, odgovor ima predsjednica Suda BiH Meddžida Kreso.\n„A ne govori se da je to naše zakonsko ovlaštenje i ne spominje se istovremeno da Sud ima isto tako zakonsko ovlaštenje da predmete iz svoje nadležnosti ustupa na entitetski nivo. Mi to radimo u nekim predmetima iz razloga ekonomičnosti, kao što je krivotvorenje novca i neki manje složeni slučajevi. Što je najvažnije, predmeti ratnih zločina su od 2003. godine u isključivoj nadležnosti Suda BiH. Ali putem određenog člana, mi možemo takve predmete ustupati na nadležnost entitetskih sudova“, pojasnila je Kreso.


Tepić: Sekretarijat dostupan svim građanima Vojvodine | Autonomija\nTepić: Sekretarijat dostupan svim građanima Vojvodine\nBudžet sekretarijata za sport manji za oko 60 odsto u odnosu na prošlogodišnji\nPokrajinska sekretarka za sport Marinika Tepić izjavila je da će ta institucija uvek biti dostupna građanima Vojvodine, kako za konsultacije, tako i za pomoć kod planiranja i sprovođenja programa i projekata.\nOna je u Novom Bečeju kazala novinarima da je prigovorno pravo, koje je sekretarijat uveo prošle godine sa namerom da uključi građane u proces odlučivanja, i dalje jedino takvo u Srbiji.\n„Na ovaj način, želimo da istaknemo da budžetska sredstva jesu sredstva svih nas, i stoga podnosioci zahteva i imaju priliku da na ovaj način učestvuju u odlučivanju o svojim projektima u svim fazama“, objasnila je Tepić.\nOna je istakla da je budžet sekretarijata za sport manji za oko 60 odsto u odnosu na prošlogodišnji. Ona je poručila i da joj je drago što će se radnička Olimpijada održati u Novom Bečeju, jer je to prilika da se obnovi sportska infrastruktura i promoviše važnost vežbanja radi zdravlja.\nSekretarka Tepić obišla je i Kancelariju za mlade koja će pored multifunkcionalne sale i samih kancelarija, uskoro dobiti i smeštajni kapacitet i time postati omladinski centar.\n„Moram priznati da do sada nisam videla ovako jedan objedinjujući centar u kome imate i radni prostor, i čitajući prostor i rekreativni prostor i ono što je najvažnije smeštajni prostor u kome će svi mladi moći da borave više dana, i družeći se i radeći, a to i jeste suština rada sa mladima. Drago mi je što ova Kancelarija za mlade ima ovakav jedan kompleks, a resorni sekretarijat će zajedno sa opštinom Novi Bečej, koja je i predvidela sredstva, sufinansirati završetak radova na prostorijama koje čekaju da sanacijom, adaptacijom i opremanjem otvore svoja vrata za mlade ljude“, istakla je ona.\nOvom prilikom Pokrajinska sekretarka za sport i omladinu Marinika Tepić posetila je i kuglanu, za koju će zajednikim finansiranjem, sekretarijata i opštine, omogućiti potpuno saniran i adaptiran prostor za novobečejske i sve vojvođanske kuglaše.


U Srbiji trenutno boravi oko 3.600 migranata\nIzvor: Radio 021, 01.Okt.2018, 18:53\nMinistar unutrašnjih poslova Nebojša Stefanović izjavio je danas da u Srbiji trenutno boravi oko 3.600 migranata a da su od formiranja Stalne udarne grupe, sredinom 2016. godine, krijumčarima ljudi izrečene kazne zatvora u ukupnom trajanju od 148 godina i pet meseci.\nStefanović je na Kriminalističko-policijskoj akademiji u Beogradu, gde je održao predavanje studentima, kazao da se Srbija tokom migrantske krize pokazala kao "dobar domaćin".\n"U našoj zemlji >> Pročitaj celu vest na sajtu Radio 021 << niko od migranata nije nikada maltretiran, a sa druge strane, nikome nismo dozvolili da čini krivična dela, a da za to ne bude procesuiran. Iako su se i krijumčari prilagođavali, čak i promenama pravnih okvira, i mi smo vremenom učili kako da što bolje zaštitimo svoje granice", rekao je Stefanović, a preneo MUP.\nMinistar je sa vršiocem dužnosti dekana Kriminalističko-policijske akademije Goranom Boškovićem potpisao Ugovor o poslovnoj saradnji MUP i KPA u oblasti osposobljavanja obrazovnih profila za obavljanje policijskih poslova i uručio nagrade najboljim studentima KPA u prethodnoj školskoj godini.\nNoviMagazin.rs: Stefanović: U Srbiji trenutno oko 3.600 migranata


O nama - Slovenački poslovni klub\nKada je 2003. godine ušao u poslovni svet praktično niko, pa čak ni sami osnivači, nije verovao da će SPK postati organizacija koja slovenačkoj privredi postavlja temelje za uspešnu budućnost na srpskom tržištu. SPK je nastao sa ciljem da se slovenački privrednici lakše snađu na srpskom tržištu, razmene iskustva i prebrode poteškoće na koje nailaze. Ti, osnivački, razlozi postojanja SPK su sa nekim varijacijama prisutni i danas. Vremenom je učešće srpskih firmi u članstvu počelo da dobija na značaju i to su prvo bile kompanije koje sarađuju sa predstavnicima slovenačke privrede ovde, a zatim i one koje žele da budu predstavnici srpske privrede u Sloveniji. Raznovrsnost članstva neprestano stvara i raznovrsnost izazova.\nS godinama je SPK rastao, razvijao je svoju ponudu i aktivnosti, neprekidno se širio, prilagođavao se željama i zahtevima svojih članova. Danas posle šestnaest godina delovanja, predstavlja značajan i uticajan faktor u poslovnim krugovima u Srbiji i Sloveniji.\nAktivnosti SPK su raznovrsne i razvijaju se u dva osnovna pravca. Jedan pravac se ogleda u organizovanju događaja na kojima se članovi okupljaju, umrežavaju, produbljuju svoja poznanstva, međusobno razmenjuju iskustva i informacije, edukuju i kreiraju mogućnosti za buduću poslovnu saradnju. U tom smislu klub organizuje sastanke raznovrsnih sadržaja, seminare i okrugle stolove sa učešćem eminentnih predstavnika, ne samo iz Srbije i Slovenije nego i šire, te uspešno sarađuje sa drugim poslovnim asocijacijama u Srbiji.\nDrugi pravac razvoja obuhvata aktivnosti uspostavljanja kontakata „jedan na jedan“, tj. rad kluba sa pojedinačnim kompanijama ponaosob na iznalaženju rešenja za specifične probleme sa kojima se članovi susreću, a čijem prevazilaženju SPK može da doprinese, kao i pružanje podrške kompanijama u pronalaženju potencijalnih partnera za saradnju. Na ovaj način klub pruža i bonus vrednost svojim članovima, jer i u ovo doba, doba naprednih tehnologija, ipak je najteže pronaći pravu osobu sa kojom će se dogovoriti i ostvariti dobar posao. Na kraju svega, čovek je taj koji sa drugim čovekom pravi i ostvaruje poslovni dogovor.\nNastavljajući u istom smeru, povećanim tempom, energijom i entuzijazmom, klub sa ponosom može da istakne da je po broju članova Slovenački poslovni klub treći u svetu. Krasi ga vizija u postavljanju ciljeva, istrajnost i posvećenost u njihovom dostizanju i neposrednom realizovanju. Svojim članovima SPK je oslonac, podrška i ponos.\nPrijateljske i interaktivne veze između članica, saradnja sa državnim organima Srbije i Slovenije, te privrednim komorama i poslovnim udruženjima, sportsko-poslovno-kulturni susreti, edukovanja i savetovanja, pravovremeno prenošenje informacija i moralnost u donošenju svake odluke – sve je to ono što ga iznova potvrđuje i karakteriše.\nSvoje poslovne aktivnosti SPK nadograđuje dodatnim sadržajima koji doprinose opuštanju i zabavi njegovih članova i prijatelja. Martinovanje i novogodišnji koktel su događaji uz koje obavezno stoje odrednice „nezamenljiv“ i „nezaobilazan“. Vođen doktrinom da se rezultatima nikada ne sme biti u potpunosti zadovoljan, SPK uvek čini još više i još bolje.\nMisija Slovenačkog poslovnog kluba je stvaranje uspešnih priča. Uvek je spreman da preduzećima pomogne u stvaranju mogućnosti za dodatne investicije na tržištu koje, zbog budućeg ulaska Srbije u Evropsku uniju, postaje sve zanimljivije. Besprekornim ugledom i kvalitetnim radom SPK je uspostavio visoke standarde i šalje jasnu poruku da je organizacija od poverenja na koju se može osloniti.\n„Mi smo glas i podrška slovenačko-srpskoj privrednoj saradnji, neraskidivi most između privreda dve države!“\nPogledajte statut Slovenačkog poslovnog kluba OVDE.


Hiljade policajaca obezbeđuje derbi\nMinistar policije Ivica Dačić kaže da su pripadnici MUP-a spremni za utakmicu Crvena zvezda-Partizan, koja se večeras igra na beogradskoj Marakani, precizirajući da je za obezbeđenje angažovano između dve i tri hiljade policajaca.\nBojana Jovanovski eliminisana u Majamiju\nSrpska teniserka Bojana Jovanovski nije uspela da se plasira u drugo kolo WTA turnira u Majamiju pošto je večeras na startu takmičenja izgubila od Lurdes Domingos Lino iz Španije sa 2:0 u setovima - 6:3, 6:3.\nEvropsko prvenstvo u futsalu u Beogradu 2016.\nEvropsko prvenstvo u futsalu 2016. godine biće održano u Beogradu, odlučila je danas Evropska fudbalska federacija (UEFA) na sastanku u Istanbulu.\nĐoković u Majamiju startuje od nedelje\nNajbolji svetski teniser Novak Ðoković postavljen je na masters turniru u Majamiju za prvog nosioca i slobodan je na startu takmičenja, a njegov protivnik u drugom kolu biće pobednik duela između Kipranina Markosa Bagdatisa i Argentinca Leonarda Majera.\nMesi najbogatiji fudbaler\nArgentinac Lionel Mesi je najplaćeniji fudbaler sveta, jer godišnje zarađuje oko 33 miliona evra.\nMuamba počeo da komunicira\nPrijatelj fudbalera Boltona Fabrisa Muambe rekao je da je taj igrač počeo u ponedeljak da komunicira, dva dana pošto je pretrpeo srčani udar na utakmici.\nVeliko interesovanje za derbi\nPrvog dana prodaje ulaznica za "večiti" fudbalski derbi između Crvene zvezde i Partizana, koji će u sredu igrati prvu utakmicu polufinala Kupa Srbije, prodato je 18.000 karata.\nAna Ivanović igra za Srbiju u FED kupu\nAna Ivanović je potvrdila da će igrati za tenisku reprezentaciju Srbije u polufinalu Svetske grupe Fed kupa protiv selekcije Rusije, 21 i 22. aprila u Moskvi.\nPrva ... ◄ Nazad 1757 1758 17591760 1761 1762 1763Napred ► ... Poslednja\n15.12.2018Partizan slomio otpor FMP-a za šesti trijumf u ABA ligi\n20:00hAFP: Albanci ljutiti na Mogerini pišu joj na Fesjbuku\n19:50hNajmanje 12 mrtvih i 25 ranjenih u borbama kod jemenske luke Hodeida\n19:00hSutra izbor nove Vlade RS, SNSD-u premijersko mesto i osam ministarstava\n18:50hPutevi prohodni, snega ima u raskvašenom stanju\n10:10h ► 18:44hU Kuli do 18 sati glasalo 44,69 odsto birača\n17:30h ► 18:30hDačić socijalistima: Birajte me za predsednika ako mislite da vam trebam\n18:20hNarodna stranka: U Lučanima pritisci i napadi na opoziciju\n18:15hKritična masa: U Kuli nema fer i demokratskih izbora\n18:00hSNS: SzS shvatio da neće da pobedi u Lučanima, pa obmanjuje građane\n17:40hMUP: Policija maksimalno profesionalno radi svoj posao


Marko đurić posle Berlina: očekujemo konkretna rešenja - PressReader\nMarko đurić posle Berlina: očekujemo konkretna rešenja\nDirektor Kancelarije za KiM Marko Đurić izjavio je nakon razgovora sa specijalnim izaslanikom predsednika SAD Ričardom Grenelom o železničkoj liniji Beograd - Priština, da se konkretnim rešenjima nada u predstojećem periodu.\nSA AMBASADOROM GRENELOM smo imali sastanak o obnavljaju železničkog saobraćaja između centralne Srbije i KiM i nadam se da ćemo u predstojećem periodu doći do konkretnih rešenja, koja će olakšati kretanje ljudi i robe, a privredi i građanima doneti korist - rekao je za Tanjug Đurić, koji je juče predvodio delegaciju Srbije na sastanku u Berlinu.\nĐurić nije izneo detalje razgovora. Sastanak o obnavljanju železničkog povezivanja Beograda i Prišine, na kojem su učestvovali predstavnici nadležnih resora i eksperti za železnicu i puteve, obe strane, iniciran je u dogovoru Grenela i predsednika Srbije Aleksandra Vučića.\nNajavljujući jučerašnji razgovor, Vučić je u petak konstatovao da se time ide dalje, posle dogovora o avio-liniji između dva grada.\n- Da se upostavi kontakt između Kfora i Direktorata za civilno vazduhoplovstvo Srbije, pravljenje njihovog sporazuma, zatim leks specijalis u Narodnoj skupštini i sporazum sa Luſthanzom, koji potpisuje Direktorat. Sličan postupak će biti napravljen i za železnicu, kako bi se olakšalo građanima - rekao je Vučić.\nIz kosovskog Ministarstva infrastrukture su rekli da je prvi sastanak u Berlinu sa zvaničnicima Beograda o uspostavljanju železničkog saobraćaja protekao u “konstruktivnoj raspravi”.\n- Imali smo dobre razgovore. Napravili smo napredak i dogovorili se da uspešno završimo razgovore u narednim danima - rekao je Džem Veselji, direktor Odeljenja za kopneni saobraćaj u kosovskom Ministarstvu za infrastrukturu i saobraćaj.\nPrema Tanjugovom izvoru, razgovaralo se samo o komercijalnim temama, pošto je uslov Beograda za nastavak političkog dijaloga, koji će se i dalje voditi pod okriljem EU, ukidanje taksi od 100 odsto na robu iz centralne Srbije i BiH, koje je uvela Priština. llll\nU Berlinu je juče održan sastanak o obnovi železničkog putničkog i kargo saobraćaja između Beograda i Prištine


Novogodišnji paketići za male heroje – Veliki Park\nHumanitarna akcija prikupljanja novogodišnjih paketića za decu i mlade obolele od raka koja se organizuje uz podršku NURDOR-a i Kancelarije za mlade grada Kragujevca okupila je nekoliko udruženja i društveno odgovornih kompanija koji su se pridružili kao donatori. Novogodišnje paketiće u okviru ove akcije dobiće i mališani koji se trenutno leče na odeljenju pedijatrije Univerzitetskog kliničkog centra.\nGrad Kragujevac podržava ovu akciju na taj način što pruža podršku u organizacionom smislu preko Kancelarije za mlade, da naši građani, privatne kompanije pokažu svoje najplemenitije, humane osobine, da su saosećajni sa mladim ljudima koji trenutno vode najvažniju životnu bitku. Želeli smo na ovaj način da im ulepšamo novogodišnje i božićne praznike onako kako su i nama ulepšavali kada smo bili u njihovim godinama. Među donatorima ove akcije su Auto centar Atrium cars, Blythswood Srbija, Kulturni centar UMUS, Studentski parlament Pravnog fakulteta, Udruženja VIBE – kazao je Stefan Jovanović, pomoćnik gradonačelnika za omladinu i saradnju sa Univerzitetom.\nJedan od najvećih donatora novogodišnjih paketića u Srbiji je i humanitarna organizacija Blythswoodcare iz Velike Britanije koja je ove godine poslala oko 6000 paketića za decu iz Srbije.\nBlythswood Srbija kao njihov predstavnik za Srbiju i ove godine, već 14. godinu, donira novogodišnje paketiće za decu. Ove godine je stiglo preko 6000 paketića za Srbiju, od kojih će oko 2000 biti podeljeno u Kragujevcu. Paketiće koji su veoma interesantnog sadržaja pakuju volonteri ove organizacije iz Britanije i na taj način iskazuju veliko zalaganje i ljubav prema Srbiji – kaže David Armuš, koordinator udruženja Blythswood Srbija.


26. januara 2022. 26. januara 2022. Administrator\n„Dobro nam došle, drugarice iz trikotaže!“ je, za ovdašnju književnu scenu, jedinstven roman koji se bavi sivom kriminalno-koruptivnom tranzicionom socijalnom realnošću u Srbiji kroz priču o fabrici tekstila u vremenskmo rasponu od tridesetask godina (1989-2021).\nDeveti roman nagrađivanog autora Aleksandra Novakovića, nema jednog glavnog junaka već, pripovedajući uporedo o više sudbina, govori o fabrici kao o živom organizmu, kolektivu. Iako ne štedi period devedesetih, nije ništa manje detaljan i nemilosrdan i prema periodu tranzicije posle 2000. godine, kao i aktuelnim dešavanjima.\nNakon ratova su usledile privatizacijske otimačine i bogaćenja. Istorija fabrike je istorija zemlje, eksploatacije, uništavanja, ne samo materijalnih već i ljudskih verednosti, kao i urušavanja sistema vrednosti. Samim tim, kraj (nećemo ga otkriti) ne treba da čudi.\nOvaj roman je na policama DELFI knjižara po ceni od 599,50 dinara. Zainteresovani mogu poručiti ovaj roman od izdavača UNPS (inbox) po promotivnoj ceni od 410,00 dinara uz besplatnu dostavu na mejl: knjizevne.vertikale@locky\nKnjiževna oazaAleksandar Novaković, Delfi, Dobro nam došle drugarice iz trikotaže, roman, vesti, vesti iz književnosti, vesti književnost\nSamostalna izložba Vladimira Nikolića „Hod sa vodom“ na Venecijanskon bijenalu


VEĆU PAŽNjU POSVETITI HIRURGIJI - Najbolji regionalni HIRURZI u Trebinju | Trebinje Live\nVEĆU PAŽNjU POSVETITI HIRURGIJI - Najbolji regionalni HIRURZI u Trebinju\nU Trebinju se danas održava stručni sastanak hirurga, na kome će o najaktuelnijim temama iz ove oblasti, novinama i izazovima razgovarati više od 200 najeminentnijih ljekara iz Republike Srpske, Federacije BiH, Srbije i Hrvatske.\nLjekari su mišljenja da državne institucije, odnosno nadležno ministarstvo treba da posveti mnogo više pažnje hirurgiji kako u tehničkom tako i u edukativnom smislu, te da se jedino dobrom organizacijom hirurških udruženja može hirurzima omogućiti zadovoljavajuća edukacija.\nPredsjednik Asocijacije hirurga Republike Srpske, hirurg u Univerzitetskoj bolnici u Foči, Radmil Marić kaže da je jedan od ciljeva skupa da se pokaže da hirurgija može da bude značajnija i da treba da zauzme značajnije mjesto nego što je to bio slučaj do sada.\nOn je istakao da će se razgovarati o temama iz svih oblasti hirurgije, počev od opšte, preko neuro do vaskularne hirurgije, ali i drugim aktuelnim temama koje će biti korisne, kako hirurzima tako i doktorima porodične medicine.\nMarić je ocijenio zadovoljavajućim stanje u hirurgiji, pogotovo kada je riječ o savremenim načinima liječenja - laparoskopskoj hirurgiji.\nProfesor Nebojša Stanković, predsjednik Hirurške sekcije Srpskog ljekarskog društva, kaže da hirurzi kontinuirano vode računa o svojoj edukaciji, što znači ozbiljnu razmjenu znanja i iskustva.\n"Hirurzi uvijek uče ne samo na svojim iskustvima, već i na iskustvima drugih i na taj način možemo samo poboljšati liječenje naših pacijenata", kaže Stanković.\nGovoreći o stanju u hirurgiji, problemima i izazovima, Stanković je istakao da je hirurško liječenje pacijenata izuzetno skupo i da osim znanja i umijeća, hirurga zahtijeva i tehnološku opremljenost.\n"Koliko smo mi u prilici da pratimo savremene tokove direktno zavisi od sredstava koje država izdvaja da bi nas opremila i da bi koristili modernu tehnologiju. Možda zvuči malo neobično, ali naši hirurzi su izuzetno edukovani i veoma sposobni da mogu i tamo gdje ne postoji maksimalna tehnološka opremljenost pruže pacijentima maksimum u datim okolnostima", rekao je Stanković.\nOn je napomenuo da je veoma bitno da se njeguju eksperti u određenim oblastima hirurgije.\nU ime organizatora Slobodan Prtilo, hirurg u Bolnici Trebinje, ukazujući na značaj ovakvih skupova, istakao je da je cilj seminara razmjena iskustva i probleme sa kojima se ljekari u ovoj oblasti susreću u svakodnevnom radu sa pacijentima.\n"Finansijski problemi su uvijek prisutni, a mi hirurzi se trudimo da pratimo sva saznanja i tehnike koje su standardizovane u Evropi i u svijetu za dobrobit pacijenata i za naš profesionalan rad", istakao je Prtilo.\nPozdravljajući prisutne hirurge i želeći im uspješan rad, Njegovo preosveštenstvo vladika zahumsko-hercegovački i primorski Grigorije, naglasio je da raduje napredak iz oblasti hirurgije na području Hercegovine, koja je posebno napravila iskorak u nevesinjskoj Bolnici.\nDobrodošlici ljekarima u Trebinje poželjeli su i trebinjski gradonačelnik Luka Petrović i direktor Bolnice u ovom gradu Vaso Mijanović.\nOrganizatori skupa su Asocijacije hirurga Republike Srpske i Hirurško odjeljenje Bolnice Trebinje.\nPrvo predavanje - Sjećanje na velikane-savremena hirurgija jednjaka, koje je izazvalo veliku pažnju, održao je eminentni hirurg Predrag Peško iz Kliničkog centra Srbije - Klinika za digestivnu hirurgiju.\nPeško već treću godinu sa svojim timom hirurga iz Beograda vrši najkomplikovanije operativne zahvate u novootvorenoj bolnici u Nevesinju.